Nasi Ayam Kampung Madoo, Putrajaya Lain Daripada Yang Lain

Kalau anda ke Putrajaya kami ingin cadangkan anda singgah ke Restoran Ayam Kampung Madoo yang terletak di Presint 15 ini.

Senang je nak ke restoran ini. Anda sampai di simpang lampu isyarat Jalan Diplomatik, restoran ini betul-betul berada di simpang ini.

Sampai sahaja di restoran ini anda akan dapat melihat menu yang dipaparkan di hadapan kedai. Menu istimewa Nasi Ayam Kampung Madoo, Nasi Kerabu dan Nasi Bungkus.

BACA: Vocket Makan… Nasi Kerabu Ketam Cholley, Taman Bukit Kajang

Apa yang menariknya di restoran ini ialah mereka menyediakan air detox secara percuma tau. Jadi kepada sesiapa yang teringin nak makan sedap sambil dapat menjaga berat badan digalakkan ke restoran ini.

Kami pesan signature restoran ini iaitu Nasi Ayam Kampung Madoo dan Nasi Kerabu Ayam Kampung Madoo.

Apabila pesanan kami sampai, kami agak terkejut dengan menu nasi restoran ini. Ayam gorengnya besar-besar. Puas kami ratah ayam goreng.

Nasi ayamnya hampir sama seperti tempat lain contohnya ada nasi ayam, salad, timun, tomato serta sos cair. Ayamnya pula digoreng bersama rempah menjadikan baunya sangat enak.

Cuma, restoran ini tidak menyediakan sup untuk nasi ayam ini. Ianya digantikan dengan kuah kari yang cair dan sedikit masin. Namun, apabila digaul bersama kesemua lauk, rasanya enak sekali.

BACA: Nasi Kukus Ayam Panggang Cowboy Place Port Dickson Janjikan Suasana Unik

Nasi kerabunya juga lain daripada yang lain kerana nasinya tidak menggunakan nasi berwarna biru. Restoran ini menggunakan nasi ayam mereka sendiri.

Ia disediakan bersama ayam goreng berempah, keropok ikan, ulam sayur, serunding, kuah sos cair dan sambal tumis yang dicampur dengan budu. Walaupun hidangannya sedikit berlainan daripada nasi kerabu biasa, namun rasanya sangat lazat.

Untuk detox, kami pesan air lemon madoo panas. Memang sedap.

Kalau singgah di Putrajaya jangan lupa singgah ke sini ya. Boleh ikuti info di bawah.

Nama restoran : Restoran Ayam Kampung Madoo
Lokasi : Jalan Diplomatik, Presint 15, Putrajaya (waze)
Layari laman Facebook Page kedai ini.
Waktu beroperasi : Isnin – Ahad 11:00 am – 11:00 pm

Kalau anda nak tahu, direction ke restoran ini juga terdapat di aplikasi Jom Makan. Klik link di bawah untuk download ya.

BACA: Nasi Lemak Kukus Goreng Chef Fauzey, Petaling Jaya Memang Rare!

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Nasi Ayam ‘Special’ Yang Anda Kena Cuba Jika Di Langkawi

Jika minggu lalu kecoh dengan berita burger special yang sedang jadi kegilaan di New York, kali ini kami hendak highlight satu makanan special yang ada di Langkawi. Kalau anda tak singgah di kedai ini, Tidak sah percutian anda di Langkawi.

BACA: ‘Burger Special’ Kini Sedang Jadi Kegilaan Penduduk New York

Nasi Ayam Pak Ya bukan seperti nasi ayam Hainan yang biasa kita makan di Kuala Lumpur. Rasanya juga berbeza dan tersendiri. Menu istimewa di sini adalah nasi ayam telur. Special-nya nasi ayam telur ini adalah ayamnya yang disalut dengan telur persis daging burger special.

Super throwback of this really special chicken rice I had back in Langkawi. I need a vacation. 😩

A post shared by Sue-Anne (@sueanne) on Jan 20, 2017 at 6:08pm PST

Done. Sedap. Lemak berkrim. Paduuu Beb! Bak kata pengacara Vitdaily. Nextttt. #SoloTrip #FoodPorn #MakananLucah

A post shared by Taufik Tahar (@taufik_tahar) on Sep 5, 2017 at 10:24pm PDT

Satu set nasi ayam akan dihidangkan dengan sayur,sup dan kicap. Walaupun simple sahaja hidangan ini, tetapi ianya memang sedap dan sangat berbaloi. Kalau anda makan di sini, kena padankan dengan air teh ais. Memang mengancam!

Buat pengetahuan anda, nasi ayam Pak Ya juga tersenarai dalam senarai Langkawi Food Trail oleh Tourism Malaysia. Kalau sudah masuk dalam senarai ini, pastinya ianya hebat bukan?

Harga untuk nasi ayam hanya RM5.00 dan untuk nasi ayam telur pula RM6.00. Kalau anda memang akan pergi bercuti bulan hadapan ke Langkawi, ini kedai makan wajib singgah pertama yang anda perlu terjah. Saya akan kongsi list beberapa lagi kedai makan yang perlu anda boleh lawati di Langkawi dalam masa terdekat. Save dahulu kedai ini buat masa ini.


Nasi Beringin Mesti Cuba Yang ‘Tersembunyi’ Di Bangsar

Mungkin ramai yang pernah mendengar tentang nasi beringin, tetapi tidak ramai yang pernah rasa. Tetapi ada satu kedai yang ‘tersembunyi’ di Bangsar yang jual nasi ini dan rasanya memang sedap! Kalau anda ada rakan yang bekerja di NSTP Bangsar, mereka tahu kedai #20 ini.

Lokasi kedai nasi beringin #20 terletak di food court Menara Mutiara Bangsar. Set biasa yang akan dipesan adalah nasi dengan lauk sambal, kari ayam, ayam goreng dan sayur. Tetapi set inilah yang buat orang sanggup beratur panjang setiap kali waktu makan tengah hari. Kalau anda datang jam 1.00 tengah hari, memang berbaris panjanglah jawabnya. Itu belum campur lagi yang buat pesanan take away sehingga 20-30 bungkus.

Bagaimana pula rasanya? Ayam gorengnya memang rangup di luar serta juicy di dalam dan dihidangkan panas-panas untuk anda. Tak sempat untuk ayam sejuk, ayam pasti habis disambar orang dan mereka akan menggoreng lagi batch ayam yang baharu.

Nasi Beringin for lunch. Its been a long long time #bismillah

A post shared by Alwi Kamaruddin (@alwi77) on Sep 6, 2016 at 9:52pm PDT

A post shared by Dilsy (@dilaraden) on Mar 21, 2017 at 9:46pm PDT

Finally!!! Nasi Beringin with the works… the fried chicken is so juicy and succulent, good mix of curries and sambal, sotong was moreish abd rest just works wonders on this plate…. my next round, I m so ordering two pieces of fried chicken… #greedyme but its so worth indulging … whole plate cost RM9… I will be back… go early cos there is always a queue…

A post shared by Chasingfooddreams Cfd (@chasingfooddreams) on Nov 2, 2015 at 11:48pm PST

Kesedapan ayam goreng ini ditambah lagi dengan kuah sambal dan kuah kari yang membanjiri nasi. Rasanya sedikit pedas dan padanan kuah sambal dan kari ini memang terbaik. Kalau saya makan di sini, saya akan add on kaki ayam. Saya cuma makan kaki ayam di kedai ini sahaja kerana biasanya kaki ayam ini liat. Kaki ayam di sini memang sangat lembut dan sedap untuk dimakan. Sedut sahaja ianya akan tercerai. Punya lembut.

Saya sempat bersembang dengan tuan punya kedai dan mereka sudah lebih 30 tahun meniaga nasi beringin ini. Kedai Nasi beringin #20 ini hanya dibuka dari Isnin hingga Jumaat jam 11 pagi hingga 3 petang. Tetapi biasanya dalam pukul 2.00 petang lauk semuanya sudah habis.

Kalau anda berada di sekitar Bangsar waktu tengah hari, ini antara kedai yang anda kena cuba. Harganya cuma RM5.00 untuk set nasi, kuah dan ayam goreng. Tambah RM1.00 untuk kaki ayam. Memang berbaloi dan a must visit. Tag rakan untuk cuba makan di sini nanti.

Nasi Beringin Bangsar
Stall #20, Food Court @ Level 2
Menara Mutiara Bangsar
Jalan Liku
Off Jalan Bangsar
59100 Kuala Lumpur


Nasi Dagang Adalah Makanan Yang Dicipta Secara Tidak Sengaja?

Nasi dagang adalah sebahagian daripada budaya masyarakat Malaysia. Ia telah menjadi simbol kepada penduduk pantai timur di bahagian Kelantan dan Terengganu.

Masyarakat pantai timur selalunya mengambil nasi dagang sebagai pembuka selera di waktu pagi. Ia digandingkan dengan nasi lembut bersama-sama dengan kuah kari ikan tongkol yang pekat lagi menyelerakan.

Menulis tentang nasi dagang ini membuatkan kami sendiri terasa lapar, tetapi tahukah anda terdapat kejadian yang tidak ‘disengajakan’ di sebalik nasi dagang ini.

Dalam satu hikayat yang diceritakan oleh orang-orang tua, nasi dagang sebenarnya bukanlah dihasilkan oleh masyarakat tempatan, tetapi sebenarnya ia dibuat oleh masyarakat Bugis yang hadir ke Pantai Timur untuk berdagang.

Kebiasaan pada zaman dahulu, masyarakat Pantai Timur akan menyediakan juadah untuk menyambut perayaan Aidil Fitri dan dalam masa yang sebagai persembahan kepada istana.

Disebabkan rasa tanggungjawab, masyarakat Bugis yang menetap di Pantai Timur, mereka juga mahu ikut serta bagi menyediakan juadah istimewa kepada istana.

Ketika kerja-kerja menyediakan barang makanan untuk dimasak, telah terjadi satu kejadian di mana beras yang digunakan untuk membuat burasak telah bercampur dengan beras pulut.

Tambahan daripada itu, kejadian terlebih santan juga terjadi ketika proses memasak sehingga menjadikan nasi tersebut lembut.

Ketika dihidangkan ke istana, dikhabarkan bahawa baginda sultan menyukai makanan yang dihidangkan oleh masyarakat Bugis tersebut dan memanggil nasi tersebut sebagai ‘nasi dagang’.

Pada zaman dahulu, Puteri Saadong, anak kepada Raja Loyor dan menjadi keluarga angkat kepada Cik Siti Wang Kembang telah diculik oleh Raja Siam yang telah terpesona dengan kecantikannya.

Mahu dijadikan cerita, Puteri Saadong telah membantu Raja Siam yang telah dijangkiti satu penyakit misteri dengan syarat beliau di bawa pulang ke Kelantan jika penyakitnya sembuh dan takdir berpihak kepada Puteri Saadong.

Ketika perjalanan pulang, rombongan yang membawa pulang Puteri Saadong telah berlabih di Kuala Kemasin dan ketika itu bekalan yang dibawa oleh mereka hampir habis dan yang tinggal hanyalah beras, lauk pauk dan kelapa.

Puteri Saadong yang bijak telah memasak nasi tersebut dengan menggunakan segala bahan yang mereka ada dan disebabkan itu, ia dinamakan nasi dagang bagi memperingati keadaan mereka yang berdagang ketika itu.

Biar apa pun sejarah yang telah dicoretkan untuk nasi dagang, ia telah menjadi budaya masyarakat Pantai Timur dan antara tarikan jika berkunjung ke Terengganu atau Kelantan.

Kami pernah menulis bagaimana Thailand bebas daripada jajahan hanya disebabkan Pad Thai. Jika anda ingin tahu sejauh mana kebenarannya, klik pautan di bawah untuk membaca.

Bagaimana Pad Thai Menyelamatkan Thailand Daripada Dijajah


‘Nasi Goreng Cina Tiga Pinggan Ke?’ – Konsep Rekaan Pelamin Pertunangan Shila Amzah Dan Ubai Jadi Bualan Ramai

Baru-baru ini, Shila Amzah sah bertunang dengan jejaka pilihannya, Ubai sekaligus menafikan kontroversi yang muncul mengatakan mereka telah berpisah.

Berita pertunangan mereka telah dikongsikan sendiri Shila dan Ubai melalui media sosial milik mereka dan para peminat berasa gembira dengan perkhabaran tersebut.

A post shared by Shila Amzah (@shahilaamzah)

Akan tetapi, pelamin pertunangan mereka pula menjadi perhatian apabila ada yang mengatakan bahawa ia terlihat seperti tiga pinggan nasi goreng cina.

Segelintir netizen turut bersetuju dengan pendapat individu terbabit dan ada juga yang baru sahaja perasan selepas lama meneliti gambar pertunangan Shila dan Ubai.

Dalam pada itu, para peminat turut mendoakan agar hubungan Shila dan pasangan akan berkekalan serta segala urusan akan dipermudahkan.


‘Nasi Goreng, Kicap Manis, Terima Kasih’ – Bebelan Minions Dalam Bahasa Malaysia Curi Perhatian

Beberapa hari ini tular di media sosial dengan telatah Minions menggunakan beberapa patah perkataan yang kedengaran seperti Bahasa Malaysia dalam sebuah video teaser trailer untuk filem Minions: The Rise of Gru yang dikongsikan di media sosial.

Antara perkataan Bahasa Malaysia yang membuat ‘kemunculan’ dan kedengaran dalam video pendek berkenaan adalah nasi goreng, kicap manis dan juga terima kasih dengan menggunakan dialek yang sentiasa digunakan Minions sebelum ini.

“Adakah Bob (Minions) baru sahaja meminta nasi goreng kicap manis?” tulis akaun Facebook TGV dalam hantaran yang dibuat baru-baru ini.

Walaupun hanya berdurasi tidak sampai seminit dan tiga patah perkataan sahaja daripada apa yang dikatakan Minions itu difahami, namun ianya sudah cukup untuk membuatkan netizen teruja dengan perkara berkenaan.

Bukan sahaja netizen, tetapi kami juga tertarik dengan penggunaan perkataan-perkataan berkenaan dan akhirnya memutuskan untuk Google (membuat carian seperti orang biasa lakukan) bagi mengetahui lebih lanjut mengenai bahasa yang digunakan Minions ini.

Persoalan utamanya adakah memang Bahasa Malaysia termasuk dalam bahasa yang digunakan Minions dalam percakapan dan komunikasi sesama mereka sebelum ini? Atau hanya digunakan sebagai gimik untuk filem terbaru ini?

Pencarian kami untuk mencari jawapan kepada persoalan ini akhirnya terjawab selepas kami menemui sebuah artikel yang ditulis oleh portal hiburan luar negara, Loopers. Artikel berkenaan menjelaskan dengan terperinci apakah bahasa yang digunakan para Minions ini.

Pertama sekali, bahasa yang digunakan Minions ini dikenali sebagai ‘constructed language’ atau  jika diterjemahkan ke dalam Bahasa Malaysia secara harfiahnya adalah bahasa yang dibina. Atau mungkin juga bahasa yang direka.

Bahasa yang digunakan Minions ini pertama kali dihasilkan oleh dua pengarah bersama filem berkenaan iaitu Pierre Coffin dan Chris Renaud- khas untuk digunakan watak-watak yang sinonim dengan warna kuning ini.

“Minionese, atau ada ketikanya dipanggil Bahasa Pisang kerana minat Minion terhadap buah itu, terhasil daripada beberapa bahasa yang sebenar termasuk bahasa Inggeris, Perancis, Sepanyol, Jepun, Itali, India dan beberapa bahasa lain lagi,” jelas artikel berkenaan.

Tidak mahu berpuas hati dengan satu sumber, kami kemudiannya mencari beberapa lagi artikel dan artikel oleh portal Vox ini mengesahkan ianya adalah bahasa yang terhasil secara spontan dan meminjam beberapa perkataan daripada bahasa-bahasa sebenar di dunia.

“Coffin (pengarah bersama) telah mengatakan bahawa Minion bercakap bahasa yang dia ciptakan secara spontan (walaupun bahasa itu diselitkan dengan perkataan atau frasa yang sesekali dipinjam dari bahasa sebenar),” jelas mereka.

Jadi, jika mendengar dan membaca penjelasan-penjelasan yang diberikan ini dimana mereka meminjam bahasa-bahasa utama dunia ini, maka ianya bukanlah sesuatu yang luar biasa jika bahasa kita juga turut digunakan.

Malah ini bukanlah kali pertama nama makanan daripada dunia sebenar disebut oleh Minions dan mereka pernah menyebut hidangan masyarakat India ‘poulet tikka masala’ dalam Despicable Me 2 sebelum ini.

Dan jika sudah membuat kemunculan di dalam trailer, persoalannya kini adakah perkataan ini akan kekal digunakan semasa tayangan filem berkenaan nanti?

Atau akan ada lebih banyak bahasa yang dipinjam daripada Bahasa Malaysia. Persoalannya mungkin terjawab bila filem yang dijadualkan untuk tayangan pada tahun hadapan itu menjengah pawagam nanti.

Tonton juga trailer rasmi pertama Minions: The Rise of Gru yang pernah kami kongsikan sebelum ini melalui pautan di bawah.

Tonton Trailer Rasmi Pertama Minions: The Rise Of Gru

Nikmati Ais Krim Terbaru Paddle Pop Minions Caramel And Chocolate


9 Aplikasi Percuma Versi Android Untuk Hasilkan Paparan Utama Sentiasa Cantik

Kenali 9 aplikasi percuma yang patut anda cuba untuk menghiasi paparan smartphone Android anda.

Wallrox memiliki pelbagai koleksi UHD wallpaper yang direka oleh Ankit Anand dengan pixel 3,200 x 2,560. Kerana ia UHD, pastinya paparan smartphone anda nampak sangat cantik seperti smartphone baru.

Wally menawarkan pelbagai pilihan paparan daripada Wallhaven. Ia memiliki pelbagai pilihan size gambar yang terdiri daripada pelbagai genre seperti komik, gambar alam semula jadi, lukisan dan pelbagai lagi pilihan.

Sekiranya anda memilik peranti Android Wear, Cool Wallpaper HD adalah pilihan yang terbaik untuk anda cuba.

Gambar yang ditawarkan sangat menarik dengan senarai pilihan melebihi 10,000 gambar. Tidak menang tangan untuk memilih paparan yang terbaik.

Untuk mereka yang sukakanrekaan paparan yang ringkas, Plastexo adalah aplikasi yang perlu anda cuba.

Walaupun pilihan paparannya hanya 110 pilihan, ia sebenarnya sudah mencukupi untuk menghiasi smartphone anda. Kesemua rekaan yang sedia ada adalah daripada pereka Android yang terkenal, Mowmo.

Tapet pula menawarkan paparan yang berbeza dengan pilihan paten dan pilihan warna yang berbeza namun tetap menarik.

Anda mempunyai pilihan untuk memilih paten dengan pilihan warna berbeza ataupun memilih warna dengan pilihan paten yang berbeza, dengan hanya ‘swipe‘ di smartphone anda.

Firepaper sebenarnya adalah sebuah website dimana beberapa photographer yang hebat berkongsi gambar yang telah mereka ambil.

Gambar-gambar inilah yang tersenarai dalam pilihan aplikasi ini. Anda boleh membuat tetapan kekerapan gambar-gambar tersebut bertukar dan memilih kategori gambar yang dimahukan.

Aplikasi ini menawarkan lebih daripada 7,000 paparan berkualiti tinggi untuk pilihan anda. Paparan yang ditawarkan adalah daripada pelbagai artis seluruh dunia.

Berbeza dengan aplikasi lain, Backgrounds HD Wallpapers membenarkan anda mengubah paparan yang sedia ada mengikut kreativiti anda. Malah, anda juga boleh berkongsi hasilnya kepada rakan sosial media anda.

Ini juga adalah aplikasi pilihan Android Wear. Paparan bagi aplikasi ini adalah daripada Wikiart.org dan gambar yang tinggi kualitinya.

Gambar-gambar yang sedia ada akan berubah-ubah namun masih memaparkan paparan yang sangat menarik.

Aplikasi ini memang agak berbeza berbanding aplikasi yang dikongsi sebelum ini. Bagi pengguna yang inginkan keunikan dan ingin rasa terhibur, anda perlu cuba aplikasi ini.

Ia akan memaparkan beberapa patung Android yang akan bertindak balas terhadap sentuhan, gerakan, cahaya malah kepada bunyian.

Pastinya anda akan senyum keseorangan melihat telatah patung Android di smartphone anda.

Selamat mencuba dan pastikan rakan-rakan anda cemburu dengan paparan terbaru smartphone anda.

Ini pula adalah App Percuma Untuk Kaki Travel


Nasi Kak Wook Mahu Saman Penjual Nasi ‘Fake’

Mula menempa nama di Kota Bharu, Kelantan berikutan rasanya yang enak antara yang membuatkan hidangan ini telah ‘dibawa’ ke negeri luar. Menunya yang simple serta ditawarkan dengan harga mampu milik membuatkan hidangan ini berjaya mengumpul ramai pengunjung.

Dalam pada itu, disebalik tularnya menu ‘Nasi Kak Wook’, kedai yang mempunyai 6 cawangan di Kelantan ini terpaksa menerima tempias daripada para peniaga lain berikutan penggunaan nama yang sama.

Untuk pengetahuan anda, asal usul Kak Wook bermula sejak generasi pertama keluarga peniaga ini bernama Mek Wook Hassan yang mula berniaga hidangan ini sekitar 1970 di Kampung Lundang.

Dalam usaha menjaga originaliti Nasi Kak Wook serta mengelakkan daripada orang ramai tertipu, keluarga peniaga ini telah memilih untuk melantik peguam untuk menyaman mana-mana premis yang menggunakan nama ‘Nasi Kak Wook’ yang sudahpun di MyIPO sebagai harta intelek.

Difahamkan kebanjiran Nasi Kak Wook ‘palsu’ ini banyak berada di kawasan sekitar Lembah Klang dan Selangor.

Buat anda yang ingin mencuba Nasi Kak Wook yang original, anda hanya boleh lawati kedai ini di 6 buah cawangan di yang bertempat di Kelantan. Logo yang memaparkan pengasas Nasi Kak Wook antara yang terpapar di ruang kedai.


Nasi Kandar Beratur Diarah Tutup Selepas Jabatan Kesihatan Jumpa Najis Lipas Dan Air Kencing Tikus?

Sebuah restoran nasi kandar terkenal di Pulau Pinang telah diserang oleh pemeriksa kesihatan selepas dilaporkan tidak bersih.

Laporan dari Free Malaysia Today menyatakan bahawa terdapat beberapa sarang lipas ditemui di sana semasa lawatan mengejut Majlis Bandaraya Pulau Pinang (MBPP).

Dalam laporan terbabit juga menyatakan bahawa terdapat najis lipas dan air kencing tikus di sekitar premis.

Tidak cukup dengan itu, najis turut ditemui di beberapa perkakas dapur yang digunakan untuk para pelanggan.

Najis, air kencing tikus dan lipas yang ditemui di dapur sebuah restoran nasi kandar terkenal di Jalan Masjid Kapitan Keling, P.Pinang menyebabkan premis itu diarah tutup selama 14 hari bermula semalam. pic.twitter.com/gGa37wMJdH

— Mohd Redzuan Abdul Manap (@redzuanNewsMPB) January 9, 2020

Dalam satu ciapan dari @redzuanNewsMPB, beliau menyatakan restoran terbabit terletak di sekitar Jalan Masjid Kapitan Keling Pulau Pinang.

Biarpun beberapa laporan berita dilihat cuba merahsiakan nama restoran yang diserang oleh pemeriksa kesihatan.

Namun, netizen berspekulasi bahawa restoran terbabit adalah Nasi Kandar Beratur yang menjadi tempat tarikan buat pelancong dari bandar jika berkunjung ke Pulau Pinang.

There, fixed it. pic.twitter.com/eZysczVfq9

— Fake Lecturer (@FakeLecturer) January 9, 2020

The popular ‘Nasi Kandar Beratur’ restaurant in Penang has been ordered to shut down for two weeks by the Penang City Council for suspected of being the source of a disease that may endangered public health pic.twitter.com/OAJW0UfB0q

— Kuala Lumpur Reporter (@KL_Reporter) January 9, 2020

Nasi Kandar Beratur Original.You're welcome. https://t.co/fNE1nCsWMG

Restoran ini dijangka tutup selama 14 hari bagi aktiviti pembersihan bersama-sama dua kedai rempah lain yang diberi notis yang sama.

Perintah penutupan, dari 8 hingga 21 Januari, diberikan oleh MBPP semasa operasi kesihatannya pada 8 malam tadi, dengan notis yang dilekatkan pada pintu depan.

Berikut adalah artikel lain yang pernah kami tulis mengenai restoran makanan yang ‘kantoi’ dengan aktiviti kotor mereka. Klik pautan di bawah untuk membaca.

Netizen Terkejut Lihat Keadaan Dapur Restoran Makanan Thai Yang Sangat Kotor Di Melaka

Tonton Pekerja Restoran Raj’s Banana Leaf, Bangsar Basuh Talam Dengan Air Kotor

CCTV Dengan ‘Face Recognition’ Bakal Bantu Kurangkan Jenayah Di Selangor


Nasi Kandar Line Clear Buka Cawangan Di Kampung Baru, KL

Walaupun ada segelintir rakyat Malaysia yang tidak menggemari nasi kandar Line Clear kerana faktor kebersihannya, namun tidak dinafikan masih ramai lagi yang suka singgah di gerai tersebut untuk menikmati nasi kandar dengan pelbagai lauk pauk seperti telur sotong, udang harimau dan kari kepala ikan.

Bukan saja rakyat Malaysia yang sukakan nasi kandar di sini tapi rakyat Singapura juga sanggup memandu dari selatan ke utara untuk menikmati hidangan di gerai ini yang beroperasi sejak 1930an di George Town.

Gerai Line Clear akan membuka cawangan pertamanya di luar Pulau Pinang iaitu di Jalan Raja Abdullah, Kampung Baru, Kuala Lumpur dalam usaha mengukuhkan jenama mereka.

Menurut pemilik Line Clear, ini merupakan langkah pertama dan mereka akan membuka lebih banyak cawangan di kawasan kawasan terpilih.

Cawangan baru Line Clear di Kampung Baru akan dibuka pada September dan turut membawakan menu menu popular mereka dan menu khas untuk cawangan Kuala Lumpur.

Turut mengikut jejak langkah mereka ialah Restoran Hameediyah. Restoran yang berusia 109 tahun ini akan membuka cawangan di Kota Damansara selepas cawangan mereka di Putrajaya tidak berjaya.

LIKE dan FOLLOW Vocket di Facebook serta Instagram


Nasi Kandar Pelita Dalam Perancangan Tawar IPO Awal Tahun Hadapan

Siapa sahaja yang tidak mengenali restoran nasi kandar Pelita yang mempunyai cawangan di serata Malaysia. Dalam laporan yang dibuat oleh Utusan Online, Syarikat Pelita Samudra Pertama (M) Sdn. Bhd. (Pelita) berhasrat membuat tawaran awam permulaan (IPO) menjelang suku pertama tahun depan.

Pengarah Eksekutifnya, Datuk KK Sihabutheen berkata, IPO itu bertujuan untuk mengumpul dana bagi mengembangkan lagi rangkaian perniagaan mereka khususnya bagi pembukaan restoran dan hotel baharu di masa akan datang.

A post shared by  Nasi Kandar Pelita (@nasikandarpelita) on Sep 11, 2018 at 4:08am PDT

Pihak Pelita dijangka membuka tawaran IPO berkenaan pada harga sekitar RM0.80 hingga RM1.00. Dengan tawaran IPO ini, pihak Pelita berharap dapat mengumpul modal tambahan untuk mengembangkan operasi sedia ada.

Ketika ini, terdapat lebih 30 rangkaian restoran nasi kandar Pelita di seluruh negara selain di Chennai, India dengan purata pelanggan lebih 25 juta orang setahun. Nasi kandar Pelita nampaknya bakal mengikut jejak Mr DIY yang juga dalam perancangan untuk melancarkan IPO sama ada di Malaysia atau Hong Kong pada suku keempat tahun ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Vocket Makan… Nasi Kerabu Ketam Cholleey, Kajang

Nasi Kerabu merupakan makanan terkenal rakyat Pantai Timur Malaysia terutamanya rakyat negeri Kelantan. Warna biru nasinya menambah rasa berehi untuk menikmati sajian hebat ini.

Kali ini kami segho nok make nasi kerabu pulop. Tapi kami tidaklah pula ke Kelantan untuk menikmati sajian ini. Kami hanya ke Kajang sahaja.

Apa yang menariknya tentang nasi kerabu ini adalah satu daripada lauknya yang sangat power. Nasi Kerabu Ketam.

Kami masih belum pernah berjumpa dengan nasi kerabu yang menggunakan lauk ketam. Ini pengalaman kali pertama kami.

BACA: Vocket Makan… Ayam Kampung Restoran Pak Abu Kerinchi

Berbantukan maklumat daripada ramai orang dan waze (akan dikongsikan pada akhir post), kami menuju ke kawasan Sungai Kampung Balak, Kajang. Kami bayangkan kedai itu di kawasan rumah kedai. Rupanya ia berada di dalam taman perumahan. Memang sesat sampaikan waze menunjukkan halaman rumah orang. Tapi, kami cari juga sampai dapat.

Setelah habis mengerah informasi, akhirnya kami tiba ke gerai ini. Nasi Kerabu Cholleey nama diberi. Maaf, kami gagal mendapatkan sebab kenapa diberi nama Cholleey atas alasan awal-awal lagi terkesima dengan ketam. Tagline kedai ini, “Nasi Kerabu Ketam No. 1 Di Malaysia”. Tagline ini makin meyakinkan kami untuk menikmati sajian nasi kerabu di kedai ini.

Gerai makan ini beroperasi di hadapan sebuah rumah. Susunannya sangat simple kerana keluasannya yang agak sempit. Anda tak perlu menunggu lama kerana lauk semua sudah tersedia. Hanya perlu order apa yang anda inginkan sahaja.

Antara menu wajib nasi kerabu adalah nasi kerabu ulam, telur masin, solok lada, budu, sambal kelapa dan keropok. Lauk yang dijual di kedai ini ialah Ayam Goreng Madu 3, Daging Madu 3, dan Ketam Tumis Mak Mandir.

Kami order dua jenis sajian, nasi kerabu ketam dan nasi kerabu daging. Ada 2 jenis saiz ketam, besar dan kecil. Harga setiap sajian boleh lihat seperti di dalam gambar.

Kami ambil ketam yang bersaiz yang besar. Tiada pinggan, hanya makan di atas bungkusan kertas beralaskan pinggan rotan. Saiz ketam hampir menenggelamkan keseluruhan lauk nasi kerabu tersebut.

Adab menikmati nasi kerabu ini adalah dengan menggaulkan semua lauk yang ada hingga semua bercampur, barulah boleh mulakan suapan pertama. Ini akan menimbulkan rasa yang bercampur baur enaknya.

Rasa masin budu menaikkan selera makan. Nasi ulam dan sambal kelapa melahirkan rasa lemak. Kemudian disambung dengan keropok ikan yang rangup. Dicampur pula dengan isi ketam yang manis. Anda boleh bayangkan tak semua rasa ini ada serentak dalam mulut kami. Alangkah nikmatnya.

BACA: Vocket Makan… Sup Urat Keting Bandar Baru Bangi

Habis sahaja menikmati nasi dan lauknya, kami ratah pula ketam. Memang leceh makan ketam ni sebab nak kena patahkan kulit baru boleh merasa isinya. Tapi bab menghirup isi ketam memang best.

Kemudian, kami cuba Nasi Kerabu Daging Madu 3. Alamak, dagingnya memang lembut dan manis. Agaknya itulah sebab dapat Madu 3. Madu kuasa 3.

Nak order air? Maaf, gerai ini tidak menyediakan air berbayar. Dia bagi free je. Tapi ada 2 perisa air sahaja iaitu air kosong suam dan air teh ‘O’ sejuk. Anda boleh minum dan tambah seberapa banyak yang anda suka. Kami suka konsep kedai ini memberi minuman percuma kepada pelanggan.

Secara keseluruhannya, kami rasa nasi kerabu ini paling sedap pernah kami cuba. Yang bestnya, portion dia memang banyak. Sekali makan memang puas hati.

Untuk pengetahuan anda, kedai Nasi Kerabu Cholleey ini menyediakan perkhidmatan penghantaran makanan untuk sekitar Putrajaya , Cyberjaya dan Bangi. Sila lihat info di bawah untuk maklumat lanjut.

Nama gerai : Nasi Kerabu Cholleey
Lokasi : Plot 72426 , Kampung Sungai Balak , Km.20 , Jalan Cheras, 43000 Kajang, Malaysia
Layari laman Facebook Page kedai ini.
Waktu beroperasi : Isnin – Ahad 9:30 am – 8:00 pm

BACA: Jom Makan: Aplikasi Bantu Cari Tempat Makan Di Malaysia

BACA juga: Vocket Makan… Nasi Kandar Melayu Apollo di Seksyen 9, Bangi

LIKE dan FOLLOW Vocket di Facebook serta Instagram


Nasi Kukus Ayam Panggang Cowboy Place Port Dickson Janjikan Suasana Unik

Port Dickson terkenal dengan pantainya yang menjadi pusat peranginan bagi seisi keluarga beristirehat, melakukan aktiviti bersama dan yang paling seronok sekali ialah banyak pilihan makanan ada di sini.

Kali ini kami ke satu restoran yang membawa konsep yang sangat unik berbanding dengan tempat makan lain di sepanjang pantai di Port Dickson.

Kami bawa anda ke Nasi Kukus Ayam Panggang Cowboy Place.

BACA: The Farm Satay & Grill Alam Damai, Cheras Tempat Wajib Pergi Penggemar Makanan Western

Mudah untuk ke restoran ini. Sekiranya anda dari pekan Port Dickson, teruskan perjalanan ke arah Teluk Kemang melalui laluan tepi pantai dan restoran ini ada di selekoh tepi jalan.

Konsep yang di bawa sangat unik. Hiasan dalamannya semua mengenai cowboy. Topi, pistol, baju, seluar dan sebagainya dihias menjadikan suasanya sangat menarik.

Terdapat juga pentas Live Band dan persembahan pada waktu malam. Anda juga boleh menggunakan prop yang disediakan untuk mengambil gambar kenangan.

Menu istimewa di sini ialah nasi kukus dan ayam panggang. Hidangan ini disediakan bersama sup kosong, ulam timun dan sos kicap. Terdapat juga bebola daging yang dijual sekiranya anda mahu.

Nak buat tempahan makanan lain? Memang tiada hidangan lain disediakan di restoran ini, cuma nasi kukus dan ayam panggang sahaja menjadi menu utama.

Untuk menu minuman pula, mereka hanya menyediakan 3 jenis minuman iaitu air kosong, epal dan tembikai. Tiada air teh, kopi, milo dan seangkatan dengannya ya.

Kesemua hidangan ini juga dihidangkan dalam bekas polisterin. Mudah dan simple sahaja teknik penyediaan restoran ini. Mungkin kerana ingin mempercepatkan proses penyediaan makanan, jadi mereka memilih langkah mengguna pakai bekas polisterin.

BACA: Resipi Homemade Meatball Dari Sweden. Pasti Terangkat!

Kami membuat tempahan 2 nasi kukus dan separuh ayam panggang. Air pula kami tempah satu epal dan satu tembikai tanpa ais. Servis mereka memang pantas mungkin kerana tidak perlukan menu yang banyak untuk disediakan.

Bagi kami, ayam panggang di sini memang tip top. Memang cukup rasa rempahnya. Ditambah pula dengan sos yang dicampur dengan kicap, rasanya bertambah sedap kerana sos itu memang pekat tapi sedikit pedas.

Untuk anda yang teringin untuk menikmati kelainan suasana sewaktu menikmati makanan, bolehlah singgah ke restoran ini sekiranya berada di Port Dickson. Ia pasti membawa pengalaman baru kepada anda.

Nama gerai : Nasi Kukus Ayam Panggang Cowboy Place
Lokasi : Lot 1360, Jalan Pantai, Batu 6, Port Dickson 71000, Negeri Sembilan (waze)

BACA: Vocket Makan… Lamb Chop & Mix Grill Bukit Cheras

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Nasi Lemak Bunga Telang Anak Malaysia Ini Berjaya Mencipta Nama Di Ireland

Nasi lemak cukup sinonim dengan Malaysia dan menjadi kegemaran rakyat Malaysia dan juga pelancong dari luar negara. Malah, pelancong luar negara turut mengakui kelazatan nasi lemak Malaysia.

Terbaharu, seorang gadis dari Malaysia iaitu Siti Safura Mohd Tawil tampil juara di pertandingan Chef Ireland Culinary Competition 2020 dalam kategori Asian-Indian cuisine competition class.

Alhamdulillah, Gold for Nasi Lemak Bunga Telang🍛🥇🇲🇾 . . . . . . . . . . Thank you to Malaysian Ambassador TYT Encik Zakaria Nasir and wife Puan Junainah for your endless support ✨ . . Also thank you to Chef Boy, Chef Fauzan, Dr. Esa and Sir Razman for your advices and opinion. Really appreciate it! . . Walau masih demam Allah Izin juga, thank you Allah♥ . Safura Tawil 5 February 2020 Cook for Malaysian Ambassador in Dublin, Ireland 🇮🇪

A post shared by  Fura_Batrisya🇲🇾🇨🇦🇮🇪 (@safuratawil) on Feb 5, 2020 at 3:00pm PST

Kemenangannya dikongsikan olehnya melalui Instagram milik beliau. Apa yang menarik perhatian adalah beliau ketengahkan menu istimewa iaitu Nasi Lemak Bunga Telang dalam pertandingan tersebut dan berjaya memikat hati dan deria rasa para juri.

Nasi Lemak Bunga Telang yang dihasilkan oleh beliau cukup unik kerana nasi lemak hadir berwarna biru dan dihidangkan bersama ayam rendang, kerabu dan keropok kering rangup.

Menerusi perkongsian tersebut, beliau turut berterima kasih diatas sokongan dan dorongan yang diberikan oleh ramai pihak sepanjang pertandingan tersebut berlangsung.

Tahniah dan syabas diucapkan kepada Siti Safura atas kejayaan yang dicapai dan semoga kisah ini menjadi inspirasi kepada anda di luar sana untuk tidak putus asa dalam mencapai impian anda.

Apa kata anda baca lagi artikel berkaitan dengan kejayaan anak Malaysia pada pautan di bawah ini.

Dari Mencuci Kaca Mikroskop, Kini Jadi Anak Malaysia Pertama Lancar Satelit Ke Angkasa

Video Anak Malaysia Ini Dipilih Antara Pemenang Cabaran Million Dollar GoPro

Anak Malaysia Ini Berjaya Memenangi Tempat Kedua Dalam Pertandingan Perdagangan Terbesar Dunia


Nasi Lemak Kukus Goreng Chef Fauzey, Petaling Jaya Memang Rare!

Nasi lemak kukus biasa kita jumpa. Tapi, kalau nasi lemak kukus yang digoreng pasti rare bagi anda bukan?

Kalau anda ingin merasa nasi lemak kukus yang digoreng, kami cadangkan anda ke Jalan Othman di Petaling Jaya dan singgah di gerai milik Chef Fauzey ini.

Rata-rata penduduk di Seksyen 3, Petaling Jaya telah kenal akan keunikan nasi lemak kukus goreng Chef Fauzey ini. Keunikannya sehingga banyak keluar di media-media mainstream seperti Majalah 3, Nasi Lemak Kopi O TV9 dan lain-lain lagi.

Chef Fauzey sebelum ini merupakan seorang chef yang pernah berkhidmat di hotel 5 bintang dan kepakarannya adalah memasak masakan western. Memasak nasi lemak merupakan satu cabaran bagi beliau tapi dengan keazaman yang gigih, beliau berjaya menempah nama sehingga hasilnya dapat dilihat sehingga ke hari ini.

BACA: Vocket makan… Nasi Kandar Melayu Apollo di Seksyen 9, Bangi

Gerai yang terletak di belakang stesen bas Jalan Othman ini memang simple. Chef Fauzey menggunakan lorinya sebagai dapur bergerak untuk membawa masakannya. Beliau dibantu oleh isterinya dan 2 orang pekerja.

Barisan pelanggan yang berkunjung ke gerai ini sejak dibuka tak pernah putus. Sekali buat tempahan bungkus pasti sampai 5 hingga 6 bungkus ke atas.

BACA: Nasi Kandar Line Clear Buka Cawangan Di Kampung Baru, KL

Kami membuat pesanan nasi lemak kukus goreng yang menjadi bualan ramai ini. Hidangannya lebih kurang sama seperti nasi lemak biasa cuma yang menjadi menarik apabila adanya udang goreng dan ayam goreng berempah.

Rasa nasinya sangat lemak. Dimakan bersama dengan sambal istimewa Chef Fauzey makin naik rasanya. Udang gorengnya juga turut penuh berperisa.

Ayam goreng berempahnya memang sangat sedap. Sebab itulah pelanggan Chef Fauzey tak pernah putus-putus datang kerana masakan nasi lemak kukus goreng ini memang sedap.

Untuk pengetahuan anda, Chef Fauzey turut menyediakan masakan lain seperti nasi lemak kukus biasa, char kuey teow dan mee goreng. Kepada yang ingin mencuba nasi lemak kukus goreng ini bolehkan dapatkan info di bawah.

Nama gerai : Nasi Lemak Kukus by Chef Fauzey
Lokasi : Jln Othman Bus Station, Petaling Jaya, Selangor (waze)
Layari laman Facebook Page kedai ini.
Waktu beroperasi : Isnin – Ahad 5:30 pm – 11:00 pm

BACA: Vocket Makan… Nasi Kerabu Ketam Cholley, Taman Bukit Kajang

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Nasi Lemak Tersedap Malaysia Buat Netizen Bertikam Lidah

Sebut sahaja bab sarapan pagi, tidak salah rasanya kalau kami cakap nasi lemak merupakan sajian sarapan utama rakyat Malaysia. Walaupun selalu kena momok kalau makan nasi lemak pagi-pagi mesti mengantuk, anda tetap akan pilih nasi lemak juga kan?

Nasi lemak memang sudah sebati dengan rakyat Malaysia sampai kadang-kadang boleh bawa gaduh sebab mahu tentukan nasi lemak di mana paling sedap. Malah, macam-macam perangailah kalau cakap tentang nasi lemak ini!

Kebiasaanya siapa yang pernah travel lama atau belajar di luar negara pasti rindu masakan Malaysia, terutamanya nasi lemak.

Sajian ini sebati dengan rakyat Malaysia, sampai kalau makan nasi lemak kat luar negara pun anda rasa tidak akan sama macam makan di Malaysia. Made in Malaysia always the bestkan?

Ini merupakan salah satu perkara yang menarik tentang kehidupan rakyat Malaysia. Anda suka kongsi lokasi makanan yang sedap. Kalau tanya nasi lemak yang best di mana, laju sahaja anda dapat senarai lokasi nasi lemak paling sedap di Malaysia.

Cakap sahaja mahu nasi lemak macam mana. Nasi lemak daun pisang? Nasi lemak berlauk? Rakyat Malaysia tahu semuanya. Kalau susah sangat, anda Google sahaja! Banyak list lokasi nasi lemak yang sedap di Malaysia ini.

Anda ingat lagi betapa nasi lemak ini begitu sinonim dengan rakyat Malaysia, sampaikan Miss Universe Malaysia, Samantha Katie James menggayakan baju nasi lemak hasil rekaan Brian Khoo pada pertandingan akhir Miss Universe 2017. Baju ini punya details siap ada sambal, ikan bilis dan telur goreng tau!

Walaupun netizen komen macam-macam tentang rekaan itu, masyarakat luar negara belajar satu perkara yang penting, iaitu makanan utama rakyat Malaysia ialah nasi lemak. So, bukanlah bad idea pun baju nasi lemak ini kan?

Tipulah kalau anda tidak pernah buat. Orang Malaysia ini kalau bab makan sedap memang tidak boleh sangkal. Asal ada sahaja benda yang viral, lagi-lagi makanan pilihan ramai nasi lemak, sanggup beratur nak beli. Ingat tidak kisah nasi lemak anak dara dan nasi lemak bonet kereta?

Tidak perlu ambil kira jauh ke tidak lokasi sesuatu tempat itu, yang penting nak rasa sendiri betul ke tidak keenakan yang menjadi buah mulut orang ramai.

Ada satu ciapan di Twitter yang menarik perhatian kami. Pemilik akaun ini cakap nasi lemak yang dijual oleh lain-lain kaum di Malaysia mempunyai rasa yang berlainan. Betul ke?

Setakat ini, kami cuma pernah kena nasi lemak tiada rasa santan atau nasi putih letak sambal dengan ikan bilis. Itulah pengalaman makan nasi lemak yang paling mengecewakan. Anda pernah rasa pengalaman macam ini, sedih kan?

Tapi, ini kami mahu beritahu anda satu tempat makan nasi lemak yang best. Anda mesti approvelah!

Aroma nasi lemak yang wangi, dihidangakan bersama ikan bilis ranggup, telur goreng, sambal tumis pedas dan juga Ayam Goreng McD, memang memikat selera! Patutlah netizen hilang keruan dengan Nasi Lemak McD.

Kami cari reaksi daripada rakyat Malaysia yang sudah cuba sendiri Nasi Lemak McD ini. Ramai cakap rasanya sedap. Lagi-lagi sambalnya, memang wajib cuba ni!

Jadi, peminat nasi lemak di luar sana, jangan lepaskan peluang untuk rasai sendiri keenakan Nasi Lemak McD. Rugi kalau anda tidak cuba!

Serbu sahaja McDonald’s berdekatan anda atau mahu lagi senang guna McDelivery sahajalah hantar Nasi Lemak McD ini.

Dan bagi menghargai nasi lemak sebagai juadah pilihan rakyat Malaysia, McDonald’s Malaysia buat satu petisyen untuk menjadikan nasi lemak sebagai hidangan kebangsaan Malaysia.

Jadi, McDonald’s Malaysia perlukan bantuan anda bagi mengumpulkan 1 juta sokongan supaya hasrat menjadikan nasi lemak sebagai hidangan rasmi Malaysia ini berjaya. Yelah, sampai bila nak biarkan orang lain claim makanan warisan kita kan?

Tunggu apa lagi? Cepat nyatakan sokongan anda untuk jadikan nasi lemak sebagai hidangan kebangsaan Malaysia. Tekan sahaja link ni.

Nasi Lemak McD, Ini Rasa Kita, Malaysia!


Nasi Lemak Tersenarai Antara 100 Makanan Tradisional Terbaik Dunia

Sepinggan lengkap hidangan nasi lemak pastinya tidak dapat dipisahkan dengan rakyat Malaysia. Sebelum ini nasi lemak telah diiktiraf sebagai hidangan sihat dan seimbang. Terbaharu menerusi TasteAtlas, hidangan tradisional ini sekali lagi menerima pengiktirafan antarabangsa dan disenaraikan dalam 100 makanan tradisional terbaik dunia.

Nasi lemak tersenarai dalam makanan dengan rating 4 bintang sama seperti chilli crab dari Singapura, buritto dari Mexico, peri peri chicken dari Mozambique dan beberapa lagi menu makanan tradisional terkenal dari seluruh dunia.

Crispy pata (kaki khinzir yang di goreng) dari Filipina diiktiraf sebagai makanan terbaik dengan rating 4.7 bintang dan diikuti oleh hakata ramen dari Jepun, seterusnya lasagna dari Itali.

Adobo is also in a separate list that breaks down widely loved national dishes by country 😉 https://t.co/dBsVEbDKlt

— Coconuts Manila (@CoconutsManila) March 13, 2019

Beberapa hidangan nusantara juga disenaraikan dalam kategori ini antaranya ialah kari laksa, char kuey teow, sate dan kari kepala ikan. Hidangan tersebut masing-masing dikreditkan ke Singapura dan Indonesia. Adakah anda bersarapan dengan sepinggan nasi lemak hari ini?


9 Asas Perbankan Yang Perlu Dikuasai Dalam Pelaburan Hartanah

Berdasarkan pengalaman Abe Nazz membantu pembeli rumah dan pelabur hartanah, satu kekangan utama mereka untuk mendapatkan kelulusan pinjamn bank adalah disebabkan gagal memahami prosedur dan cara pihak bank menilai peminjam. Ilmu asas memahami cara pihak bank berfikir ini amat penting terutama pembeli rumah pertama kerana meraka ini selalunya yang sering gagal mendapat pinjaman bagi kediaman idaman mereka.

Selain itu ilmu asas ini amat penting bagi pihak pelabur hartanah yang ingin menaikkan portfolio hartanah mereka. Sekiranya anda mahu menjadi seorang pelabur hartanah yang professional, anda mestilah mahir selok-belok teknik meminjam wang dari rakan kongsi terbaik anda yakni pihak bank. Mari kita fahami ilmu asas ini. Apabila asas sudah kukuh, barulah kita mampu mempelajari teknik tahap yang lebih tinggi.

LTV bermaksud ‘Loan to Value Ratio’. Bahasa Melayunya ialah kadar jumlah pinjaman berbanding nilai pasaran hartanah itu. Sesetengah orang memanggilnya Margin of Financing (MOF). Ini bermaksud berapa banyak bank sanggup memberikan jumlah pinjaman berbanding nilai pasaran penuh hartanah itu.

Ada juga bank memberikan MOF 100% dan juga MOF 107%. Ini termasuk serapan kos seperti yuran guaman dan insurans MRTT atau MRTA. BNM telah menetapkan untuk pinjaman hartanah rumah kediaman pertama dan kedua, anda layak mendapat LTV90.

Sekiranya anda sudah mempunyai dua pinjaman perumahan dari bank, anda hanya layak LTV70 untuk pinjaman ketiga. Ini bermakna anda perlu mendahulukan wang muka sebanyak 30%. Maknanya sekiranya nilai pasaran hartanah itu bernilai 300 ribu ringgit, LTV70 bermaksud anda hanya dibenarkan meminjam 70% dari 300 ribu Ringgit. Ini bersamaan dengan 210K sahaja. Anda perlu membayar 30% lagi kepada si penjual.

Anda mungkin mempunyai lima buah rumah tetapi Bank hanya melihat ialah berapa banyak pinjaman perumahan yang anda ada. Sekiranya anda membuat pinjaman bersama, contohnya dengan menggabungkan nama anda dan isteri anda, bank akan melihat mana satu LTV paling rendah. Sekiranya ada mempunyai LTV 90 tapi isteri anda LTV70, maka secara automatis, pinjaman itu akan menjadi LTV70.

Penilaian markah bergantung pada pekerjaan anda, umur, tahap pelajaran, pendapatan, jenis perniagaan atau industri, dan lain-lain. Sistem komputer yang dikenali sebagai pusat maklumat akan mengira jumlah markah anda.

Sebagai contoh, jenis pekerjaan selalunya ada dua kategori:
a. Kolar Putih – golongan professional seperti doktor, peguam, jurutera, akauntan, juruterbang, dan sebagainya.
b. Kolar Biru – golongan professional seperti mekanik, pemandu lori, tukang masak, pekerja kilang, dan sebagainya.

Jenis industri juga memainkan peranan yang penting. Contoh-contoh industri ialah:
a. Minyak dan Gas
b. Pengangkutan
c. Sektor awam
d. Penerbangan
e. Pertanian
f. Pelombongan

Sebagai contoh, pekerja sektor minyak dan gas mungkin dinilai sebagai berisiko tinggi apabila harga pasaran minyak dunia tidak menentu. Sebagai contoh, Puan Azyan Halimi (pekerja kolar putih) dan Puan Adlida Mainor (kolar biru) memohon pinjaman pada masa yang sama, pada bank yang sama, dan mempunyai pendapatan bersih 4,000 sebulan.

Namun, bahagian kredit bank itu mungkin akan meluluskan nilai pinjaman yang berbeza dimana Puan Azyan mendapat pinjaman 90% daripada nilai harga hartanah itu (LTV 90), manakala Puan Adlida hanya mendapat 80% sahaja (LTV80).

Ini adalah kerana pihak bank mempunyai pendirian sekiranya apabila keadaan ekonomi negara merosot dan keyakinan pasaran wang di Malaysia rendah, pekerja berkolar putih akan lagi mapan menghadapi risiko daripada pekerja kolar biru. Bank akan membuat statistik dan analisis daripada data-data terdahulu yang telah dibuktikan.

Bank Negara dan kebanyakan bank merekodkan disiplin pembayaran hutang atau ansuran bulanan setiap peminjam di Malaysia. Setiap pertengahan bulan, bank akan menghantar rekod ini kepada Bank Negara agar rekod anda boleh dijadikan rujukan pada pihak pemiutang lain.

Apabila pinjaman anda sedang diproses, bank akan mengambil tahu CCRIS dan Sistem Pemarkahan Permohon Pinjaman anda. Dari sinilah terhasilnya Gred Risiko, yang akan menentukan berapa banyak nilai pinjaman anda, berapa lamanya tempoh pinjaman anda, dan juga kadar faedah / keuntungan pinjaman anda.

Sedari 2015, mereka yang engkar dalam membayar hutang PTPTN telah juga direkodkan di dalam CCRIS kelompok demi kelompok. Sekiranya terdapat angka 3 dalam CCRIS anda, ini bermakna anda telah gagal membayar ansuran selama tiga bulan berturut-turut. Bank akan terus menendang permohonan anda secara automatis. Jadi jagalah CCRIS bagai menatang minyak yang penuh.

Di dalam CCRIS tidak dinyatakan jumlah ansuran bulanan anda dan kadar keuntungan bank. Jadi pihak bank adakalanya meneka nilai ansuran itu. Contohnya anda meminjam wang dari Bank A untuk kereta anda.

Anda sebenarnya membayar 500 Ringgit kerana tempoh pinjaman anda ialah 9 tahun dan kadar keuntungan bank yang rendah. Namun pihak bank tidak akan tahu dan meneka anda hanya meminjam selama 6 tahun dan dengan kadar keuntungan yang tinggi.

Bank membuat kiraan bahawa anda membayar ansuran 800 Ringgit walhal ianya sepatutnya 500 Ringgit! Akhirnya anda tidak dapat melepasi permohonan itu. Justeru itu, setiap kali anda memohon pinjaman bank, lampirkan bukti ansuran bulanan anda kepada pihak bank seperti Surat Tawaran Pembiayaan dan sebagainya.

CCRIS itu agak mendalam. Anda perlu mahir membaca segmen-segmen seperti Akaun Pemerhatian Khas (Special Attention Account).

SAA ini mengandungi info seperti:-
a. Ada peminjam yang terjerumus dalam isu kewangan dan kecemasan hinggakan tidak mampu membayar ansuran pinjaman mengikut jadual atau tidak mampu membayar ansuran minima.
b. Namun mereka tidak mahu dilabelkan sebagai orang yang muflis.
c. Biasanya mereka akan memohon bantuan dari bank lain dan AKPK milik Bank Negara.
d. Biasanya bank akan menyokong penstrukturan semula pinjaman mereka agar mereka mampu melangsaikan hutang.
e. Namun, mereka yang berada di bawah penstrukturan semula ini tidak layak untuk membuat pinjaman dari Bank lagi.
f. Maka ia akan muncullah nota info ini di bahagian Akaun Pemerhatian Khas.

CCRIS Kosong:
a. Sekiranya peminjam tidak pernah mempunyai rekod pembayaran pada Bank, pihak Bank tidak dapat menjejaki keboleh upayaan anda membayar balik pinjaman.
b. Maka mereka akan mengalami kesukaran menilai dan meyakinkan pihak atasan bank mereka.
c. Bank akan mengkategorikan peminjam ini sebagai individu yang berisiko tinggi.
d. Sebab itulah selepas menerima ijazah, ada baiknya anda memohon pinjaman pembiayaan ASB agar rekod anda cantik. Pastikan anda memilih bank yang tidak mengenakan penalty sekiranya anda ingin membatalkan kontrak pinjaman.
e. Pinjaman ASB mudah diluluskan dan mudah untuk dibatal. Sekadar untuk menunjukkan anda mempunyai rekod kewangan yang mantap.
f. Satu cara lagi ialah dengan memohon kad kredit. Gunakan sekali dan terus bayar agar rekod tercipta.

Nama lain bagi ratio hutang berbanding pendapatan bersih anda ialah ‘debt serving ratio’ (DSR). Pihak bank akan cuba mengurangkan dan mengawal pemiutang lapuk (NPL – Non performing Loan). Mereka mempunyai rumus tersendiri untuk mengira kelayakan seseorang peminjam itu untuk berhutang. Rumus itu dikenali sebagai DSR.

DSR = Jumlah Komitmen bulanan/Pendapatan BERSIH bulanan

Dengan menggunakan rumus ini, pihak bank akan menentukan kelayakan dan jumlah pinjaman anda. Setiap bank mempunyai had siling DSR yang berbeza. Bank A mungkin mempunyai Had DSR 60%, Bank B mungkin 70%, dan sebagainya. Maka apabila memohon pinjaman bank, tanyalah agen bank itu apakah had siling DSR mereka.

Sebagai contoh, Andi Suria Jaferi mempunyai gaji bulan kasar sebanyak RM 6,000. Gaji bersih setelah tolak potongan cukai, zakat, dan kwsp ialah 5,025. Andi telahpun mempunyai jumlah komitmen untuk pinjaman terdahulu dan yang sedang dipohoni sebanyak RM 3,700. Ini bermakna DSR andi ialah 73.63%.

Sekiranya Bank A mempunyai had siling DSR 60%, permohonan pinjaman Andi akan ditolah mentah-mentah. Namun mungkin Bank B mempuyai had siling DSR 75%. Maka pinjaman Andi boleh diluluskan.

CTOS adalah sistem maklumat utama yang digunakan secara meluas oleh majoriti sistem kewangan negara, syarikat perdagangan dan perniagaan, firma undang-undang dan institusi lain.

Tidak seperti CCRIS yang berada di bawah Bank Negara Malaysia (BNM), CTOS dimiliki dan diuruskan oleh syarikat Malaysia, telah berada dalam perniagaan selama 20 tahun, mengumpul maklumat mengenai individu dan syarikat-syarikat daripada pelbagai sumber yang terdapat dalam domain awam.

Maklumat ini diformatkan ke dalam pangkalan data elektronik yang menyediakan proses untuk memeriksa dengan mudah, cepat dan berkesan untuk permohonan pinjaman, kredit perdagangan dan perniagaan dan untuk membuat keputusan oleh pemberi kredit dan pemberi pinjaman.

Sumber-sumber maklumat CTOS antara lain termasuklah:
a. Notis undang-undang dalam akhbar
b. Carian di Suruhanjaya Syarikat Malaysia (SSM)
c. Warta dan penerbitan kerajaan.
d. Carian di Jabatan Insolvensi Malaysia
e. Jabatan Pendaftaran Negara
f. Carian di pendaftar pertubuhan.
g. Maklumat hubungan yang disediakan oleh pemiutang / litigators / penyokong perdagangan
h. Maklumat sukarela yang diberikan oleh subjek itu sendiri.
i. Hanya pelanggan CTOS boleh mengakses Pengkalan Data Maklumat CTOS.

Kini anda juga boleh melihat maklumat CCRIS anda didalam CTOS. Aplikasi CTOS boleh dimuat turun di telepon pintar anda. Cara paling mudah ialah dengan mengunjungi pejabat CTOS di Megan Avenue II di Kuala Lumpur. Ini penting jika anda ingin membersihan rekod buruk anda.

Sekiranya anda terpalit dengan rekod kurang elok seperti disaman pihak tertentu, walaupun ianya telah anda langsaikan, anda terpaksa menanti tempoh dua tahun untuk pembersihan rekod. Ini ialah saranan dari Bank Negara. Maka jagalah CTOS anda!

Sekiranya seseorang itu gagal membayar hutang melebihi 30 ribu Ringgit, ia akan disaman muflis. Andainya anda muflis, segala asset akan dibekukan dan terpaksa menyerahkan segala harta pada jabatan insolvensi.

Orang muflis tidak dibenarkan keluar negara, menjadi pengarah syarikat, atau memiliki asset. Sudah pastilah bank tidak akan meluluskan permohonan pinjaman anda.

Di Malaysia, selain CCRIS, bank juga akan mendapatkan maklumat dan laporan dari Agensi Pelapor Kredit seperti RAM Credit Information Sdn Bhd, CTOS Data System Sdn Bhd, Credit Bureau Malaysia Sdn Bhd, FIS Data Reference Sdn Bhd, dan BASIS Corporation Sdn Bhd.

Sesetengah pengedar kenderaan sebenarnya menggunakan khidmat ini untuk memantau dan memberi informasi kepada syarikat-syarikat diatas. Sekiranya peminjam hutang gagal membayar ansuran bulanan, agen ini akan melaporkannya kepada Agensi Pelapor Kredit and akan menyenarai hitam nama anda. Syarikat telekomunikasi juga melakukan perkara yang sama.

Anda perlu membuktikan pada bank dari mana datangnya pendapatan bulanan anda. Biasanya semua dokumen untuk pelbagai bank hampir sama. Biasanya setiap individu akan dikategorikan sebagai pemakan gaji atau bekerja sendiri/berniaga.

8.1 Dokumen sokongan untuk anda yang makan gaji

Anda perlu sediakan salinan kedua-dua belah kad pengenalan. Sekiranya bergabung pinjaman dengan pasangan, sertakan sekali sijil nikah.

Penyata gaji:
a. Untuk yang bergaji tetap – 3 bulan penyata gaji diperlukan.
b. Untuk yang mempunyai elaun berubah-ubah seperti pekerja minyak dan gas – 6 bulan penyata gaji (elaun, kerja lebih masa, bonus, dan sebagainya).

Penyata gaji ini haruslah selari dengan penyata bulanan bank anda. Anda harus menyediakan penyata bank dimana pendapatan anda dimasukkan. Anda boleh menggunakan:
a. Penyata asli bank yang diposkan ke rumah anda
b. Penyata dari internet yang disahkan oleh pegawai perbankan
c. Salinan buku bank anda
d. Atau penyata yang didapati dari cawangan bank anda

Penyata KWSP haruslah selari dengan potongan gaji anda. Anda boleh menggunakan:
a. Penyata KWSP yang asli yang diposkan ke rumah anda
b. Cetakan dari kiosk KWSP dan cawangan KWSP.
c. Cetakan dari internet yang disahkan pegawai KWSP.

Borang EA haruslah selari dengan penyata EPF dan gaji tahunan anda.

Lain-lain dokumen:
a. Surat Pengesahan Jawatan/Bukti bekerja di syarikat anda.
b. Laporan Biro Kredit Singapore (Credit Bureau Singapore Report (CBS)) dan Notice of Assessment (NOA) – Untuk Residen Tetap Singapura dan Pemegang Permit Kerja Singapura PR and Singapore work permit holder).
c. Permit kerja yang sah/Permit Khas/Kad Pengenalan (untuk mereka yang bekerja di luar negara).

Bukti pendapatan lain seperti sewaan. Harus dibuktikan dengan perjanjian sewaan yang telah dimatikan setemnya di LHDN. Haruslah selari dengan penyata bank. Eloklah anda lampirkan surat tawaran bank untuk hutang-hutang sedia ada. Ini amat penting untuk pengiraan DSR.

8.2 Dokumen sokongan untuk bekerja sendiri/berniaga

Anda perlu sediakan salinan kedua-dua belah kad pengenalan. Sekiranya bergabung pinjaman dengan pasangan, sertakan sijil nikah.

Bagi bukti Cukai pula, sertakan Borang B dan e-filing. Kepilkan sekali resit pembayaran cukai atau penyata bank sah bukti pembayaran cukai. Kalau ada bukti pemulangan semula lebihan bayaran cukai berserta penyata bank sah yang terbukti, sertakan sekali.

Penyata gaji:-
a. Untuk yang berpendapatan tetap – 3 bulan penyata gaji diperlukan.
b. Untuk yang mempunyai pendapatan berubah-ubah – 6 bulan penyata

Penyata pendapatan ini haruslah selari dengan penyata bulanan bank anda. Anda harus menyediakan penyata bank dimana pendapatan anda dimasukkan. Anda boleh menggunakan:
a. Penyata asli bank yang diposkan ke rumah anda
b. Penyata dari internet yang disahkan oleh pegawai perbankan
c. Salinan buku bank anda h. Atau penyata yang didapati dari cawangan bank anda

Sekiranya anda mencarum dalam KWSP, sediakanlah Penyata KWSP yang selari dengan potongan gaji anda. Anda boleh menggunakan:
a. Penyata KWSP yang asli yang diposkan ke rumah anda
b. Cetakan dari kiosk KWSP dan cawangan KWSP.
c. Cetakan dari internet yang disahkan pegawai KWSP.

Lain-lain:
a. Penyata bank syarikat, biasanya 6 bulan.
b. Bukti percukaian terkini 2 tahun & resit pembayaran.
c. Bukti pendaftaran perniagaan. Borang 24 & 49 terkini (pengarah syarikat).
d. Penyata untung dan rugi syarikat yang disahkan akauntan bertauliah.
e. Gambar lokasi dan premis perniagaan anda (contohnya papan tanda niaga) dan kad bisnes.
f. Bukti pendapatan lain seperti sewaan. Harus dibuktikan dengan perjanjian sewaan yang telah di matikan setemnya di LHDN. Haruslah selari dengan penyata bank.
g. Bukti pendapatan lain seperti simpanan dan dividen ASB, Tabung Haji, dan simpanan tetap.
h. Eloklah anda lampirkan surat tawaran bank untuk hutang-hutang sedia ada. Ini amat penting untuk pengiraan DSR!

Faktor-faktor ini mengambil kira perihal pemaju perumahan, projek perumahan, lokasi perumahan dan hartanah itu sendiri.

Pemaju dan projek juga penting untuk nilaian bank. Sebelum projek boleh bermula, pemaju akan memohon ‘bridging loan’ dan pembiayaan akhir dari bank. Proses ini biasanya mengambil masa 3 hingga 4 minggu.

Apabila bank itu meluluskan pinjam akhir, pembeli projek dalam pembinaan hanya boleh memohon pinjaman dari bank-bank ini sahaja (juga dikenali sebagai bank panel). Bank akan menilai reputasi pemaju, orang-orang penting dalam pemaju, dan rekod pemaju.

Sekiranya pemaju pernah disenarai hitam, bank tidak akan ingin menjadi panel. Jumlah bank panel bagi setiap projek menunjukkan kegagahan projek itu.

Bank akan meminta penilai hartanah panel untuk menentukan harga pasaran hartanah itu. Sesetengah hartanah mempunyai aura negatif dan boleh menjejaskan harga pasarannya seperti:
a. Mengadap persimpangan tiga (untuk residensi sahaja, bisnes bagus untuk lebih senang dilihat).
b. Berdekatan kawasan kumbahan dan rawatan najis, tong sampah, kawasan pelupusan sampah, perkuburan, di bawah kabel elektrik, dan sebagainya.
c. Kawasan sentiasa dilanda banjir dan tanah runtuh.
d. Hartanah yang diubahsuai tanpa kelulusan majlis perbandaran tempatan.
e. Struktur hartanah (dibuat dari kayu atau separa bata sahaja)
f. Pegangan sementara (leasehold) dengan tempoh pajakan kurang dari 40 tahun.
g. Dan faktor-faktor lain.

Terima kasih Tuan Ashphan untuk gambar-gambar ini.


Nasi Lemak Tersenarai Sebagai Makanan Yang Sihat

Bagi yang kata nasi lemak itu tidak menyihatkan, anda mungkin bertukar pendapat selepas ini. Nasi lemak tersenarai dalam 10 makanan yang sihat untuk sarapan menurut TIME Magazine.

Tambah mereka lagi, makanan-makanan yang tersenarai dalam senarai mereka itu mungkin lebih berkhasiat daripada sarapan pagi di Amerika.

Penjelasan majalah ini berkenaan nasi lemak adalah ianya makanan seimbang yang mengandungi protein, karbohidrat dan manganese (khasiat yang terdapat dalam kacang dan ikan bilis) dan sesuai untuk dimakan di waktu pagi. Cili dalam sambal juga membantu meningkatkan metabolism dalam badan.

Makanan lain dari Asia yang tersenarai dalam senarai TIME ini adalah hidangan gabungan buah zaitun, tomato, keju, telur dan sosej (Turki) , gabungan hidangan nasi dengan lauk sayur, tofu dan ikan (Jepun) , hidangan Pho (Vietnam) , hidangan Ful Medames (Egypt) dan hidangan Upma (India).

Untuk senarai lanjut sarapan pagi oleh TIME Magazine ini, anda boleh klik di sini. Menu pagi anda pagi esok mungkin bertukar kepada nasi lemak. Tapi jika anda takut gemuk, kurangkan sedikit pengambilan nasi lemak anda itu nanti. Dapat nasi lemak bungkus kecil pun dah sedap skarang ni. Hmmm…


Usaha Murni Komuniti Malaysia Pertahankan Bahasa Melayu di Scotland

Hari ini aku bukan ingin berkongsi cerita kembara, tapi ingin berkongsi kisah inspirasi mengembalikan Bahasa Melayu di Scotland.

Aku ingin kongsikan pengalaman bersama segelintir rakyat Malaysia berhati mulia yang melaksanakan sekolah medium bahasa Melayu di sini.

Di UK, Bahasa Inggeris merupakan bahasa utama dalam sistem pendididkan. Bahasa utama lain seperti Bahasa Perancis, Jerman dan Spanish pula adalah bahasa pilihan ke 2.

Bahasa lain sekadar cukup tahu. Bahasa Melayu? Mimpi untuk berada dalam silibus sekolah.

Di mana agaknya letaknya bahasa ini di tanah Inggeris ini? Tiada siapa yang peduli kecuali segelintir rakyat dan mahasiswa prihatin di bumi Glasgow.

Di sini aku mendekati Sekolah Malaysia Glasgow. Sekolah komplementari rakyat Malaysia di Scotland.

Sekolah yang dimulakan pada 2007 ini, tertubuh atas kesedaran dan rasa tanggungjawab pelajar dan komuniti Malaysia di Scotland yang melihat anak-anak Malaysia yang tidak berpeluang untuk membesar dalam persekitaran dan budaya Malaysia.

Ini bukan cerita baru. Contohnya seperti Adik Hadeef, berumur tujuh tahun ini. Tahun ini sudah genap 3 tahun dia mengikuti bapanya ke Scotland.

Sejak bersekolah, dia tidak berpeluang untuk bertutur dan berkomunikasi sesama rakan sebaya dalam bahasa Melayu seperti di sekolah biasa kerana sejak tadika sehingga ke tahun di kelas Primary 1, persekitaran sekolah cuma berbahasa Inggeris.

Sedangkan dalam masa beberapa bulan lagi, bapanya akan tamat pengajian PhD. Hadeef bakal mengalami kejutan bahasa dan budaya sekembalinya ke Malaysia nanti. Bahasa Melayu tidak lebih dari menjadi bahasa di rumah sahaja.

Atas sebab itu, dengan sokongan dan inisiatif Komuniti Malaysia Glasgow (KMG), maka tertubuhlah Sekolah Malaysia Glasgow (SMG) sejak tahun 2007.

Kini wujudlah tempat dan platform bagi ibubapa yang ingin mempelbagaikan kandungan pembelajaran serta bahasa penyampaian dalam Bahasa Melayu.

Sekolah ini menyediakan kelas Bahasa Melayu dan Agama Islam. Manakala tenaga pengajar pula terdiri daripada sukarelawan-sukarelawan mahasiswa Malaysia di Glasgow dengan turut dibantu oleh individu yang sudah lama menetap di sini.

Sekolah ini turut menawarkan perkhidmatan komuniti sepenuhnya.

Memandangkan komuniti Malaysia di sini tidak ramai dan bagi menggalakkan penyertaan, yuran yang dikenakan sangat minima iaitu £10 (RM60) bagi setiap anak.

Yuran itu bukan bayaran bulanan tetapi yuran tahunan! Dengan yuran serendah itu diharapkan ibubapa tidak terbeban untuk menghantar anak masing-masing ke SMG.

Meskipun berdepan dengan berbagai kekurangan,  kelas komuniti ini dapat dijalankan hasil sokongan dan usaha murni segelintir individu di Glasgow beserta para ibubapa.

Semua buku, kertas, warna dan keperluan sekolah dibeli dari baki duit yang disimpan sejak tahun lalu. Makanan dan minuman pula adalah daripada sumbangan.

Untuk ruang kelas pula, pihak Masjid Al-Farouq telah memberikan kebenaran untuk menggunakan ruang di belakang masjid. Sokongan pihak masjid secara langsung sangat memberi makna buat SMG.

Baca: Kerana Jatuh Cinta Dengan Malaysia, Mat Salleh Ini Belajar Kuasai Bahasa Melayu

Atas prinsip kesukarelaan, upah cikgunya pula cuma £16 sebulan. Mereka datang dengan perbelanjaan sendiri tanpa mengharapkan balasan. Disebabkan pelbagai kekangan, telah beberapa kali berlaku pertukaran guru. Sehingga kini masih ada 4 orang cikgu yang baik budi yang masih bersama SMG.

Puan June, yang juga bekas peguam di Malaysia yang mengikuti suaminya ke sini pernah berkata, bagi beliau ini bukan soal duit tetapi soal hidup matinya Bahasa Melayu di kalangan anak-anak disini.

Tanpa memikirkan halangan yang perlu ditempuh, beliau memfokuskan usaha bagi menguruskan kelas yang dianjurkan 2 minggu sekali.

Turut mengajar di sini adalah Saudari Sharifah Zahra yang merupakan pelajar tahun ketiga bidang Fizik dan Astrofizik dan Saudari Nur Aqilah pengajian Kimia di University of Glasgow.

Saudari Mizan pula merupakan pelajar perakaunan di University of Strathclyde. Mereka bertiga ini akan bergilir-gilir mengadakan sesi mengaji dan sebarang aktiviti pembelajaran dalam Bahasa Melayu yang menyeronokkan anak-anak.

Di sini, SMG menjadi tempat anak-anak berkomunikasi dalam bahasa Melayu tanpa ada rasa malu atau rendah diri.

Mereka dapat berjumpa dengan rakan yang bertutur dalam bahasa yang sama dari pelbagai tempat di Scotland. Sehingga kini, ada anak-anak yang datang sejauh dari Stirling yang terletak kira-kira sejam perjalanan dari Glasgow.

Baca: Kerana Mahu Kuasai Bahasa Melayu, Gadis Rusia Baca Vocket Setiap Hari

Dengan adanya SMG, Puan Feera yang menghantar anaknya Fareiz dan Faried sekurang-kurangnya boleh menarik nafas lega.

Ini kerana dia sangat risau jika anaknya menganggap diri mereka ‘mat salleh’ sesudah bermastautin dan menjadi penduduk tetap di UK.

Alhamdulillah, kini mereka ada tempat untuk berkenalan dengan rakyat berbahasa Melayu.

Sejak tahun 2008 SMG mendapat sumbangan sekitar £3000 setahun untuk membiayai kos operasi.

Namun sejak tahun 2012, tiada lagi sumbangan sebegitu diterima. Ditambah pula krisis ekonomi yang melanda ketika ini menjadikan lebih sukar untuk memperolehi sumbangan daripada mana-mana individu.

Setelah beberapa tahun, dana untuk SMG semakin menyusut sedangkan kos operasi semakin hari semakin meningkat.

Dianggarkan kos asas sekolah sahaja hampir mencecah £250 (RM1500 sebulan). Daripada kutipan yuran anak-anak murid SMG seramai 15 orang, disitulah satu-satunya sumber kewangan yang ada.

Memang terlihat jelas, usaha rakyat Malaysia ini bukan kerana ganjaran dunia tetapi hanya meminta balasan yang baik dari Allah swt.

Jelas terpancar harapan dan kegembiraan di wajah anak-anak menjadikanya satu alasan yang kuat mengapa Sekolah Malaysia Glasgow ini wajar dikekalkan. Jika tidak, mungkin usaha mengekalkan Bahasa Melayu di Scotland ini akan terus terkubur.

Bagi yang ingin mengikuti perkembangan sekolah SMG, sila ke Facebook page Sekolah Malaysia Glasgow dan Komuniti Malaysia Glasgow.

Sumbangan tak kira dalam bentuk apa sekalipun sangat dialu-alukan. Anda boleh hubungi mereka di Facebook Page di atas atau Puan June melalui Whatsapp +447762567935.

Baca kisah menarik seorang rakyat Malaysia mengharumkan nama negara di Scotland melalui hasil seninya: Bekerja Sebagai Pencuci Di Scotland, Lelaki Malaysia Ini Menjadi Perhatian Ramai Kerana Lukisannya


‘Nasib Baik Ada Kawan’ – Pemuda OKU Hampir Jatuh Selepas Laluan Ke PBAKL Dihalang Gerai Di Kaki Lima

Umum mengetahui Pesta Buku Antarabangsa Kuala Lumpur (PBAKL2022) sedang berlangsung di Pusat Dagangan Dunia Kuala Lumpur (WTCKL) dan ramai orang terjah ke sana untuk berjumpa penulis serta membeli buku yang dikehendaki.

Akan tetapi, perjalanan ke WTCKL yang tidak menyenangkan dikongsi oleh pengguna Twitter @faiztobeng apabila terpaksa berdepan kesukaran untuk melalui laluan pejalan kaki berdekatan WTCKL disebabkan sikap pentingkan diri penjual di kaki lima.

Siapalah yang luluskan boleh letak gerai dekat kaki lima ni. Dahlah ini je satu-satunya laluan nak ke lif untuk naik jejantas (penghubung PWTC-Sunway Putra). Ini nasib baik aku datang dengan kawan, bolehlah dia tolong clear jalan, kalau datang sorang? #PBAKL2022 pic.twitter.com/IKKsEEr7ts

Mana tidaknya, Faiz yang merupakan golongan orang kurang upaya sukar untuk melalui laluan pejalan kaki kerana barang jualan peniaga yang diletakkan di laluan pejalan kaki.

Bukan itu sahaja, Faiz yang berkerusi roda dilihat hampir jatuh ketika cuba mengelak langgar barang jualan dan peniaga itu dikatakan tidak mengambil peduli langsung dengan situasi tersebut.

Nasib baik ketika itu dia datang bersama rakannya, maka dia dibantu oleh rakan untuk melalui laluan tersebut. Untuk pengetahuan anda, itu satu-satunya laluan untuk naiki lif yang jadi penghubung PWTC ke Sunway Putra.

Perkongsian tersebut telah meraih perhatian orang ramai dan rata-rata netizen berasa berang melihat situasi tersebut. Malah, para netizen berpendapat perkara seperti itu tidak seharusnya berlaku kerana ia bukanlah tempat untuk berniaga.

Similar to those who placed their pots,plants,bicycles & all sort of belongings along HDB corridors. https://t.co/70ZLZ91nek

This is why we need actual sidewalks people can move around in and not touch shoulders… Sidewalks should be bigger than the road in a pedestrian space for example a shopping street https://t.co/rhXE72UF25

Tak ada orang luluskan. Peniaga sendiri yang buka ni. Tapi tak boleh tegur nanti kata tak support bangsa sendiri. Nanti DBKL datang angkut kata kejam pulak.

Bak kata Yasin dalam Senario "Eh pening ah!" https://t.co/hwTFPfeapb

— Deen Madian (@NordinMadian) June 8, 2022

Salah satu sebab berniaga di kaki lima patut diharamkan. Pastu berniaga ikut kepala dia je, pacak je khemah mana mana. Cari la kawasan yang sesuai, takut bila jadi macam ni, sumber pendapatan yang halal pon jadi shubhah/haram. https://t.co/5ucs8Efgu4

Bukan itu sahaja, para netizen juga tidak bersetuju dengan sikap sesetengah pihak yang hanya memikirkan keuntungan tetapi menyusahkan pengguna jalan yang lain.

Rata-rata netizen juga mahu pihak berkuasa cakna dengan isu ini yang bukanlah baru dan sering terjadi. Malah, para netizen juga cadangkan solusi kepada permasalahan ini dengan membesarkan kawasan pejalan kaki dan juga tidak membenarkan penjualan di kaki lima yang menyusahkan pengguna lain.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Bapa Kecewa Hak Anak OKU Dinafikan Selepas Peniaga Minta Alih Kereta Untuk Buka Gerai

Dakwa Sudah Tiga Kali Buat Laporan, Renovasi Rumah Jiran Beri Kesan Kepada Kediaman Lelaki Ini

Sangkal Malaysia Negara Kelas Ketiga, Wanita Amerika Ini Kagum Dengan Kemewahan Pavilion KL


‘Nasib Baik Bomba Cepat’ – Aduan Pelajar Didakwa Tidak Diendahkan Pihak Universiti Buat Netizen Berang

Terbaharu, seorang pengguna Twitter @ArepAshari meluahkan rasa kecewa kerana adiknya terpaksa berdepan detik cemas apabila kipas di dalam bilik asramanya terbakar di sebuah universiti tempatan.

Menerusi perkongsian tersebut, sekumpulan anggota bomba berjaya menangani situasi dengan cekap dan tiada sebarang kecederaan berlaku dalam kejadian kebakaran itu.

Kau bagi bilik lain, nak suruh duduk bilik yg sama? Kau panggil maintenance and pengurusan kau dtg jadi cleaner. @UniversitiMalay @KemPelajaran @RadziJidin pic.twitter.com/Er8kRVaH24

Difahamkan, tiada sebarang tindakan yang diambil oleh pihak pengurusan asrama walaupun aduan telah dibuat sebanyak dua kali sehinggalah berlaku kebakaran. Selepas kejadian, adiknya bersama rakan sebilik telah diberikan bilik baharu dan kos akan di ‘refund’ oleh pihak universiti.

Perkongsian tersebut telah meraih perhatian orang ramai dan rata-rata netizen berasa terkejut dengan pengurusan universiti terbabit kerana tidak mengambil aduan secara serius sehingga perkara ini terjadi.

Zaba ni tahun ni je dah bape kali kes kebakaran, bomba pun rasanya dah hafal jalan nak ke sini😑 https://t.co/OQRwEho1zb

This is my college but this happened in boy's block. Takutnya if this happens to me but I would like to admit the facilities in UM's college(mainly those that are built in 1960-1980 such as KK7,KK1) are in state of really need to be upgraded… https://t.co/OuAjFYEXQY

— fasyamoya parece amable💫🇲🇾 (@fasyamoya) May 13, 2022

Menteri KPT buat apa ni its students safety we’re talking about it’s not something that you can close an eye to. @DrNorainiAhmad https://t.co/dhSlmM7pKl

— Maximillian Lee 🏴 (@MaximillianLeen) May 13, 2022

Sampai 2 kali report tak ada org take action ek 🤡Bilik yg terbakar ni dahla tingkat atas bilik aku je 🥲 https://t.co/ICB5OXZIQQ

Bukan itu sahaja, para netizen turut mengatakan seharusnya kemudahan di asrama di selenggara agar tidak berlaku keadaan tidak diingini. Malah, ada juga pelajar yang mendakwa ini bukan kes pertama dimana beberapa kes kebakaran telah berlaku di kediaman yang diduduki oleh pelajar universiti terbabit.

Rata-rata netizen turut menzahirkan kebimbangan atas keselamatan para pelajar yang duduk di asrama jika kemudahan tidak diselenggara secara berkala. Para netizen berharap pihak universiti akan mengambil maklum hal ini dan memastikan kejadian seperti ini tidak terjadi.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Awal Pagi Perlu Bantu Ibu Berniaga Pasar, Pak Cik Shell Jelaskan Sebab Pekerjanya Tertidur Semasa Bertugas

Selepas Gelongsor Air, ESCAPE Penang Lancarkan ‘Zip Coaster’ Terpanjang Di Dunia

‘Ini Semua Khurafat!’ – Dakwa Mandi Di Tasik Dayang Bunting Mampu Dapatkan Zuriat Cetus Perbincangan Netizen


‘Nasib Baik Kunci Pintu’- Wanita Ini Kongsi Detik Cemas Selepas Kereta Dihalang Di Stesen Minyak

Isu keselamatan sering diambil mudah oleh segelintir individu terutama sekali wanita yang sering menjadi ‘target’ rompakan dan sebagainya.

Terbaharu, seorang pengguna Twitter @ErahSoo telah berkongsi pengalamannya berdepan detik cemas ketika berada di stesen minyak. Menerusi perkongsiannya, dia yang baru sahaja selesai isi minyak dan pam tayar telah berehat sebentar dalam kereta.

Erah nak share sikit terutamanya untuk perempuan lah. Sila kunci pintu bila masuk kereta, tak kisah lah dekat parking rumah kedai runcit depan rumah ke, KUNCI pintu terus.

Tadi I pergi isi minyak & isi angin tayar seorang. Selalunya ajak kawan tapi ni sebab nak cepat….

Tiba-tiba, sebuah kereta datang menghalang keretanya dan seorang lelaki keluar dari kereta tersebut lalu cuba membuka pintu bahagian penumpang keretanya. Tindakan Erah yang selalu mengunci pintu sejurus masuk kereta menyelamatkannya ketika itu.

Kemudian, lelaki tersebut mengetuk tingkapnya dan mengatakan sama ada dia mempunyai wang RM50 kerana lelaki itu tertinggal dompet di rumah. Lelaki itu juga akan pindahkan wang secara ‘online’ selepas mendapatkan wang tunai daripada Erah.

Sebab dekat stesen minyak tu semua ada. Shopee, Grab, TNG or dia boleh je minta tolong dekat staff situ takpun dekat another cust (lelaki) dekat kaunter/pam. Kenapa I yg dalam kereta dia minta? Terus I cakap "Sorry I tak ada cash, can you please move your car?"

Erah yang berasa pelik, membuat keputusan untuk tidak memberikan wang kepada lelaki itu kerana boleh sahaja lelaki terbabit membayar menggunakan e-wallet di stesen minyak itu atau meminta bantuan pekerja di stesen minyak.

Berasa kurang senang, maka Erah mengatakan tidak mempunyai wang tunai dan meminta lelaki tersebut mengalihkan keretanya. Lelaki tersebut bergerak untuk mengalihkan kenderaan selepas melihat Erah mahu menekan hon.

Dia mcm taknak lepastu dia nampak I nak tekan hon baru dia gerak. So pleasee kunci pintu. Jangan lupa baca ayat Kursi. Kalau boleh nak isi minyak/angin tayar berteman lah untuk perempuan. I harap dia sebenarnya tak ada niat buruk apa apa lah cuma I je lah ada trust issue kot. 😭

Berikutan itu, Erah menasihati orang ramai terutamanya wanita yang berseorangan agar berhati-hati dan pastikan ada alat melindungi diri sebagai langkah berjaga-jaga.

Perkongsian tersebut mendapat perhatian ramai dan melihat tinjauan komen, ada juga netizen yang berkongsi pernah mengalami situasi yang hampir sama. Diharap perkongsian ini akan membuatkan waita diluar sana lebih berhati-hati terutama sekali apabila berseorangan.

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen

Mangsa Proton Wira Kongsi Situasi Yang Berlaku Semasa Kemalangan Dengan Toyota Yaris

‘Jangan Jual Dengan Suami Saya’- Penjual G-Shock Sempoi Layan Permintaan Wanita Ini Raih Perhatian Netizen


‘Nasib Baik Tak Kena’ – Lori Elak Langgar Kereta Saat Akhir Hingga Terangkat Tayar

Pelakon komedi terkenal Ropie ada berkongsi semula satu rakaman dashcam di mana ada sebuah lori terangkat bergerak dengan dua tayar memotong barisan di sehingga kenderaan di arah lorong bertentangan terpaksa mengelak masuk ke kawasan berumput tepi jalan.

Pada awal bahagian awal video berkenaan yang dikongsikan oleh Twitter @anthraxxx781, lori tersebut secara tiba-tiba keluar daripada barisan dengan laju sehingga bergoyang tidak stabil kerana penuh dengan muatan berat di belakangnya.

A post shared by PAKODI & S'RYN (@ropie_sryn_official)

Pemandu kereta segera mengelak ke tepi jalan, begitu juga dengan kereta yang berada di belakangnya untuk mengelak daripada bertembung dengan lori tersebut.

Perkongsian video-video itu telah membuatkan netizen yang berasa cemas dan ngeri apabila melihat situasi tersebut kerana jika pemandu itu tidak dapat mengawal lori dengan baik, sudah pasti kemalangan berlaku terhadap kenderaan-kenderaan lain.

Menurut netizen, ada kebarangkalian lori tersebut mempunyai masalah untuk berhenti sehingga pemandu terpaksa mengambil satu ‘keputusan luar biasa’ untuk mengelak pertembungan kenderaan-kenderaan lain yang sedang beratur dalam barisan.

Pada masa pemandu perlu mengawal lorinya daripada melanggar kenderaan lain yang berjalan dari arah bertentangan. Tidak dapat dipastikan apa yang terjadi selepas rakaman video dashcam itu berakhir.

Terdahulu, ada juga sebuah Myvi terangkat bergerak dengan dua tayar apabila cuba mengelak sebuah lori di selekoh jalan. Keadaan itu terakam pada dashcam milik pengguna jalan raya lain yang berada di lorong bertentangan.


‘Nasib Baik Waktu Siang, Kalau Tidak Sudah Lari’- Netizen Terkejut Lihat Gadis Jadi Hantu Ke PPV

Sebelum ini, ada yang bergaya sebagai T-Rex ketika mahu mengambil vaksin di Borneo Convention Centre Kuching. Hal itu membuatkan ramai orang mula menonjolkan kreativiti mereka dengan pelbagai kostum ke pusat pemberian vaksin (PPV).

Terbaharu, sebuah video tular dimana memaparkan seorang gadis berpakaian seperti hantu pergi ke PPV. Dapat dilihat gadis tersebut memakai pakaian seperti berlumuran darah dan memakai ‘facemask’ yang diletakkan gigi menakutkan seperti hantu serta wajahnya diwarnakan hitam.

nah hantu pun vaksin! kamu yg antivacc tu lebih teruk dari hantu 🤣 crdit to owner video ✨ sumber : whatsappgroup

♬ original sound – Gurangak2.0 – Gurangak2.0

Video tersebut mendapat perhatian ramai dan rata-rata netizen berasa terkejut melihat gadis itu yang kelihatan menyeramkan. Malah, ada juga netizen yang berasa terhibur melihat penampilan gadis itu.

Bukan itu sahaja, segelintir netizen turut berharap agar pihak Kementerian Kesihatan Malaysia (KKM) tidak akan keluarkan etika berpakaian selepas ramai orang terlebih kreatif ‘berfesyen’ ke PPV untuk menerima vaksin.

Malah, ada juga netizen berseloroh mengatakan hantu tiada kerja disebabkan itu hadir ke pusat vaksin sekadar mahu menyakat gadis tersebut. Untuk makluman, bekas pesakit COVID-19 kini tidak perlu lagi menunggu selama 3 bulan untuk menerima vaksin dan sebanyak 12,841,212 orang sudah menerima dos pertama vaksin.

Sementara itu, kami kongsikan beberapa artikel tentang apa yang berlaku di PPV pada pautan di bawah ini.

‘Saya Ingat Semua Tentang Awak’- Perkongsian Detik Jumpa Bekas Suami Di PPV Raih Perhatian Netizen

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen

Video ‘Tour’ Ke Rumah Sebenar Pengabdi Setan Di Indonesia Buat Netizen Seram Sejuk


Nasib Malang Buat Suami Di Malam Pertama, ‘Isteri’ Yang Dia Kahwini Rupanya Seorang Lelaki

Nasib malang boleh datang dalam pelbagai bentuk dan rupa. Seperti lelaki di Indonesia ini, nasib malangnya hadir apabila rahsia agung yang selama ini dia tidak ketahuai akhirnya terbongkar di malam pertama.

Nasib yang menimpa lelaki yang bernama MUH, berumur 31 tahun itu tidak secantik yang dia bayangkan. Kekasih yang dia kahwini, MIT, berumur 25 tahun dilaporkan enggan menjalinkan hubungan asmara dan rupanya adalah seorang lelaki.

MUH adalah lelaki dari Kediri, Lombok Barat, Nusa Tenggara Barat. Dia merasa ditipu setelah mengetahui identiti ‘isteri’ yang dinikahinya pada hari Khamis, 2 Jun lalu.

Perkahwinan mereka dilangsungkan secara sederhana. Hanya dihadiri oleh sebilangan kecil tetamu dan pemimpin agama.

MUH mula mengetahui rahsia agung ini ketika dia mahu melakukan hubungan asmara pada malam pertama setelah mereka disahkan berkahwin. Keinginan MUH ditolak pada mulanya oleh ‘isterinya’ dengan alasan haid.

“Malam berikutnya, MIT terus meminta perceraian tanpa alasan yang jelas dari MUH. Kecurigaan dia akhirnya terjawab setelah mendapat tahu mengenai identiti sebenar MIT,” kata Polis Kasat Reskrim Lobar, AKP Dhafiq Siddiq kepada media.

Tidak percaya pada mulanya, MUH mendapatkan maklumat lebih terperinci mengenai ‘wanita’ yang dia kahwini itu. Dan ternyata bahawa ‘isterinya’ itu adalah sebenarnya lelaki.

MUH, yang merasa ditipu, kemudian melaporkan kejadian terbabit kepada pihak Polis Kediri. Kes itu kemudiannya diserahkan kepada pihak Polis Lombok Barat. MUH mengaku mula berkenalan dengan MIT melalui media sosial.

“Kedua-duanya bercinta setelah berkenalan melalui media sosial sehingga berakhir dengan perkahwinan,” kata Dhafiq Siddiq.

Terdahulu, lelaki Indonesia ini insaf dari melakukan kegiatan merompak selepas teman wanitanya berkahwin dengan lelaki lain. Klik pautan di bawah untuk membaca.

Merompak Demi Kekasih, Lelaki Ini Akhirnya Insaf Setelah Teman Wanita Berkahwin Dengan Lelaki Lain

Peluk Islam Selepas Main ‘Game Online’, Wanita Australia Mahu Kahwini Lelaki Dari Malaysia

Tetamu Kenduri Kahwin Terperangkap Di Rumah Pengantin Selama 35 Hari Akibat ‘Lockdown’


Nasib Menyedihkan Atlete Veteran Paralimpik Yang Tidak Terbela

JAUH sebelum kejayaan atlit paralimpik Mohamad Ridzuan dan Muhammad Ziyad mencapai kejayaan di Olimpik seperti yang kita lihat hari ini, P. Mariappan telah mewakili negara di enam Sukan Paralimpik sejak 1987.

Antara pencapaian beliau adalah dengan memenangi pingat gangsa di Sukan Paralimpik Seoul pada 1988, Paralimpik Barcelona 1992 (gangsa) dan juga mengatasi rekod Sukan Para Asean yang diciptanya dalam kategori bawah 67.5 kilogram lelaki pada temasya Sukan Paralimpik di Beijing 2008.

Apa hasil yang dia dapat? DUA KALI DIA DIBUANG KERJA.

Pada Sukan Paralimpik Beijing 2008, atlet wanita, Siow Lee Chan, 41, menang pingat gangsa bagi acara angkat berat.

Lee Chan dari Negeri Sembilan yang kedua-dua kakinya tidak berfungsi kerana serangan penyakit polio sejak berusia 7 bulan ialah anak seorang penoreh getah.

Dia berjaya mengangkat berat 95 kg mengatasi pencapaiannya pada Sukan Paralimpik Athens 2004 dengan angkatan seberat 92.5 kg.

Apa hasil yang dia dapat? Beliau terpaksa menyara hidup dengan BUKA KEDAI JAHIT.

Dan tahu apa menteri Menteri Belia dan Sukan ‘ketika itu’ cakap?

“Perlu diingat juga standard Sukan Paralimpik dan Sukan Olimpik jauh bezanya, jadi kita perlu realistik apabila membuat sebarang keputusan.”

Semoga Saudara Khairy terus membela atlit paralimpik kita dan tidak mengulangi lagi perangai menteri ‘badigol-so-ot’ sebelum-sebelumnya.


Nasib Mereka Berubah Apabila Memiliki Wajah Mirip Tokoh Dunia. Cepat-Cepat Tengok Kerana Ini Sangat Menarik

Mari lihat sendiri betapa miripnya mereka dengan wajah-wajah tokoh dunia. Hidup mereka berubah lantaran memainkan watak-watak tokoh dunia yang seakan sama wajah mereka di dalam pengiklanan, majlis dan filem.

Orang Malaysia pun ada dalam senarai tersebut. Lihat ini:


Menteri Kata Vape ‘Aspirasi Anak Muda’, Ini 9 Jawapan Kami

Baru-baru ini kecoh sebentar kerana kerajaan bercadang mengharamkan vape. Mengikut kajian yang telah dijalankan setakat ini, nampaknya vape lebih selamat berbanding rokok. Salah seorang menteri yang bersuara menentang pengharaman vape adalah Dato' Sri Ismail Sabri bin Yaakob, iaitu Menteri Kabinet dari Kementerian Kemajuan Luar Bandar dan Wilayah.

Akhirnya, kabinet memutuskan untuk tidak mengharamkan vape, dan ini apa yang dikatakan oleh Dato' Sri Ismail Sabri dalam Facebook beliau.

Tentang vape, we reserve our comments. Tetapi agak sedih kerana 'aspirasi anak muda' telah diturunkan menjadi hanya memperjuangkan vape. Kami ada aspirasi lebih besar dan penting daripada itu.

Dan harapnya menteri-menteri dengar 9 aspirasi anak muda ini:

Internet bukannya lambang kemewahan, tetapi sudah menjadi keperluan hidup zaman kini. Zaman sekarang, Whatsapp atau apa-apa messaging app lain telah menjadi nadi komunikasi. Setakat ini, hanya U Mobile sahaja yang tawarkan data 3GB pada harga kurang daripada RM30.

Dan, kami perlukan jalur lebar 100MB seperti servis syarikat Singapura ini.

Dulu-dulu, bila bercakap tentang keusahawanan, orang pasti akan terfikir buat pinjaman yang banyak, 'terpaksa' pakai kot dan kereta besar.

Zaman internet, bisnes dapat dimulakan kurang daripada RM2000. Mungkin sudah masa menteri memulakan program sokongan untuk bisnes yang bermula dengan modal rendah tetapi berpotensi besar.

Ekonomi baru sudah pasti mengubah arena bisnes yang kita kenali zaman sekarang.

3. Tidak naikkan lagi harga perkhidmatan yang menyokong bisnes

Pada tahun 2013 sudah naik, tahun 2015 naik lagi sedikit. Ramai peniaga online terperanjat. Ya, kami sedang bercakap tentang harga Pos Malaysia yang meningkat.

Rata-rata orang muda adalah peniaga online. Ada yang baru mula berniaga.

Kalau mahu pos ke luar negara, kosnya lebih tinggi. Kami cadangkan Pos Malaysia kekal atau turunkan harga untuk lebih menyokong bisnes-bisnes tempatan seperti China Post lakukan.

China Post disubsidi dengan banyak oleh kerajaan China, dan kini, penjual China mempunyai kelas tersendiri dalam marketplace Ebay antarabangsa.

Atas faktor inilah kami perlukan internet yang laju.

Buat mereka yang ada bakat nyanyian atau lakonan, orang muda akan upload hasil kerja mereka ke Youtube dan terus dipamerkan ke seluruh dunia.

Tetapi ia masih tidak cukup. Kami teringin lihat bakat-bakat seperti Mat Luthfi atau Shazreen Fazlynda ada show mereka sendiri di media arus perdana.

Kami juga ingin lihat pengkarya seni, pelukis, pengarca, peminat sains, penggubah automotif – apa-apa sahaja bakat – mempunyai tempat yang lebih tinggi dalam masyarakat.

It's about time to reduce politic stories and bad news – dan mula letakkan cerita tentang bakat-bakat di ruang penting dalam surat khabar.

Orang bercakap, tapi tiada siapa yang peduli.

Masalah jerebu, bauksit di Kuantan, pembalakan di Kelantan – adakah ini legasi yang mahu ditinggalkan oleh pemimpin-pemimpin zaman sekarang kepada orang-orang muda?

Kami hanya minta udara, air dan daratan yang sihat untuk kami tinggal dengan selesa.

6. Pendidikan lebih relevan dengan keperluan zaman sekarang

Dengan kos dan inflasi yang semakin meningkat, keusahawanan bukan sahaja medium untuk menjadi kaya, tetapi merupakan cara untuk survive.

Cabaran masa hadapan membuat keperluan mempelajari kemahiran hidup menjadi lebih penting.

Kemahiran seperti bagaimana hendak mencari kerja, membayar cukai, mengurus kewangan peribadi, pemahaman asas undang-undang, cara membeli kereta dan rumah, keibubapaan atau first aid, tidak diajar di sekolah.

Ramai yang terlanggar pintu dahulu, barulah tahu cara yang betul, kerana perkara-perkara ini tidak diajar di sekolah.

Apa yang penting, pendidikan sepatutnya dapat membentuk seorang manusia menjadi insan, dan bukan sekadar untuk menjawab peperiksaan.

Usaha menyediakan rumah berpatutan untuk orang muda telah berlangsung dengan baik dan harus diteruskan.

Apabila melihat Perdana Menteri baru Kanada, dan menteri termuda di Sweden, kami tertanya, adakah Khairy Jamaluddin satu-satunya menteri muda yang dinamik di Malaysia ini?

Baru-baru ini, kita lihat hasil HRH Tunku Ismail yang muda memimpin pasukan bola sepak Johor Darul Takzim. Menang Piala AFC 2015. What can we say more?

Apabila menyebut "hiburan yang berisi" mesti kita terbayangkan berita, drama, filem atau gambar yang hambar atau tidak relevan dengan masyarakat setempat. C'mon, kita lebih kreatif dari itu.

Orang muda kena cabar diri untuk hasilkan konten yang dinamik dan berdaya saing. Menteri pula kena bantu.

Kalau menteri boleh tolong dalam hal vape, takkan dalam hal kreatif tak boleh bantu?

BACA: 9 Bisnes Yang Meningkat Naik Ketika Kegawatan Ekonomi

LIKE dan FOLLOW Vocket di Facebook serta Instagram


Nasihat Ikhlas Abang Ipar Saya Tentang Bekerja

Waktu Abe pekerja graduan muda, abang ipar Abe (dulu tinggal di setinggan di Sentul, sekarang Pengurus Besar RHB) bagi Abe satu nasihat mahal.

Dia pesan, Ayat (Abe), kerjalah betul-betul. Menangilah hati majikan. Balas balik kepercayaan mereka.

Sekiranya selepas lima tahun, Ayat tidak maju ke depan, janganlah pula Ayat mengutuk majikan belakang-belakang.

Itulah masanya untuk Ayat melompat ke syarikat lain atau bidang lain.

Ternyata ini benar. Dulu Abe gaji 2500 sahaja tahun 2001. Cukup 6 tahun, Abe tinggalkan industri automotif ke bidang minyak dan gas.

Pada 2007, Abe sanggup menerima tawaran gaji lebih rendah dari gaji Abe di Proton yang ketika itu 4300.

Abe bermula dari bawah semula dengan gaji 4000 kerana Abe tiada pengalaman dalam bidang ini. Tapi Abe yakin rezeki itu milik Allah.

Alhamdulillah siapa sangka Abe menjadi salah satu pengurus tertinggi syarikat Abe. Gaji Abe pun Alhamdulillah, cukup bagus.

Kesimpulannya, kerjalah dengan sungguh-sungguh semasa muda. Ada peluang jangan takut-takut terokai dunia baru.

Namun, janganlah lupa melabur. Carilah pelaburan yang tidak menjejaskan fokus kerjaya anda. Menangilah kedua-duanya sekali. Anda mampu menjadi pekerja dan jutawan pada masa yang sama. Percayalah!


Nasihat ‘Uncle Vincent’ Buat Mereka Yang Ingin Menyertai Kongsi Gelap

Pada kali ini, Sujimy Mohamed telah menemubual salah seorang penjual lampu suluh di pasaraya. Mempunyai wajah yang agak ‘berbeza’ daripada orang ramai telah membuatkan Encik Sujimy ingin mengetahui dengan lebih lanjut mengenai penjual ini. Difahamkan individu yang lebih selesa dengan Uncle Vincent ini merupakan salah seorang daripada ahli kongsi gelap di Singapura suatu masa dahulu. Imej bertatu hampir seluruh badan antara yang beliau minat sejak dari muda lagi.

Kini usianya telah lanjut, imejnya yang tampak berbeza daripada orang ramai dikatakan menggagalkan beliau mendapatkan kerja yang agak baik. Dalam pada itu, usahanya untuk mencari rezeki tidak pernah terpadam meskipun sudah lanjut usia. Ikuti perbualan ini untuk mengetahui dengan lebih lanjut mengenai Uncle Vincent.


Nasihat Bisnes Terbaik Saya Terima Selepas Jiwa Kacau Akibat VSS

11 tahun yang lampau. Masa macam ni. Jiwa kacau. Surat untuk berhenti kerja dah dihantar. Tapi nak kerja apa tak tau lagi. Nak bisnes pun lagi tak tahu. 1 Mei 2005 adalah tarikh keramat. Tarikh terakhir saya bekerja.

Dan saya pun tak tahu, betul ke keputusan aku ini. Bila banyak sangat komen-komen negatif. Hati kita dari bulat jadi bujur pulak. Rasa nak tarik balik surat tu.

Teringat kata-kata kawan saya Md Danz masa tu. Bulatkan je hati kau tu. Istikharah dah buat. Mesyuarat dah. Apa lagi
Dalam keadaan gundah gulana, kita sebenarnya memerlukan satu PUSH. Kata-kata dorongan.

Oleh itu jika kawan-kawan kita nampak macam susah nak buat keputusan, kita bantu mereka. Bagi sikit peransang.

Kalau suami macam rungsing je. Kasi UP sikit. Puji sikit. Beri sokongan.

Kalau isteri risau. Peluk dia. Tenangkan mereka.

Akhirnya memang saya nekad dan teruskan keputusan BERHENTI.

Setelah selesaikan hutang-hutang tahun tu termasuk LHDN, 15 Mei 2005 saya berangkat. Cuti lebih 120 hari.

Maka bermulalah kehidupan seorang yang tiada kerja.

Bulan Oktober 2015 saya balik. Badan kurus kering mcm orang sakit.

Rehat dulu. Bincang dengan kawan-kawan. Apa kerja atau perniagaan nak buat.

Saya masih ingat kata-kata seorang korporat Oil & Gas. Saya jumpa dia kat Johor sebelum ni (hampir setahun lalu) masa kita 1 jemaah pergi surau dia. Bila saya tersandar kat belakang Masjid di KL ni. Dia datang dan cakap dengan saya. Borak-borak.

“Kau buat apa sekarang. Kurus je badan kau ni.”

Saya baru balik 4 bulan. Belum buat apa-apa. Tak tahu nak meniaga apa. Nak kerja balik dah tak sedap.

“Ni aku nak bagitau kau. Duit VSS tu memang kau nampak macam banyak. Tapi sekejap je habis.

Abg ipar aku VSS buka restoran RM300 ribu. Dia upah tukang masak. Tukang masak lari. Cash flow problem.

Duit dah habis banyak kat CAPEX (peralatan dan renovation kedai). Nak rolling dah berat. Pekerja come and go.

Aku nasihatkan kau. Kalau nak berniaga. Jangan buka yang banyak pakai cash BESAR. Korang tak tahu skill meniaga lagi. Kau ingat kau kerja korporat boleh meniaga. Terjun tengok. Baru tahu langit tinggi rendah.

Dulu kau kerja. Bajet semua company bagi. Besar. Juta-juta. Enjoy katak. Beli notebook canggih la.

Aku tengok kau ni. Kau mulakan dengan bisnes risiko rendah. Kalau rugi pun sikit je. Yang penting kau terjun dalam lautan meniaga tu dulu. Cari klien. Muka tebal. Hati kental.

Itulah ceritanya. Jadi, saya pun dalam bulan Oktober tu carik lah apa bisnes nak buat.

Dan berjumpa dengan kawan satu taman, satu tempat kerja. Banyak betul saya terhutang budi dengan mereka-mereka ni. Selain dari ibubapa, isteri anak-anak, adik beradik Ahmad Zamri, Kamaruddin Wahid, Amiruddin Ahmad, Mohd Daud Mahyuddin, Kamarul Kedah, Norlida Mohd Tap dan ramai lagi banyak memberi dorongan. Kalau nak tulis semua mau 200 nama lebih yang bantu dalam bisnes saya sekarang ni.

Mereka-mereka inilah bagitahu. Kau buatlah bisnes ni (perunding kewangan/saham amanah). Kita jadi klien kau yang pertama. Alhamdulillah sampai sekarang saya masih dalam industri ini dan menjadi 1st Runner Up Group Agency Manager di Shah Alam. Pernah merekrut sampai 400 konsultan.

Apa pelajaran yang boleh diambil di sini:

1. BULAT kan hati untuk buat sesuatu.

2. PEKAK kan telinga macam cerita katak hijau (kisah yang insyaAllah ingat sampai mati oleh Azizah Saad).

3. MAKSUD berhenti kerja bukan hanya maksud dunia. MAKSUD utama adalah untuk agama dan bina akhirat.

4. IBUBAPA, ISTERI, ANAK-ANAK, ADIK BERADIK dan KAWAN-KAWAN adalah sememangnya yang sanggup berKORBAN untuk anda. Sangka baik dengan mereka. Walau mungkin ada tercalar hati kita yang tak sesuci hati Nabi atau sahabat-sahabat Nabi SAW.

6. BELAJAR Ilmu dari sesiapa sahaja walaupun mereka muda dari anda seperti upline saya Jaslinah Jerry. Ingat lagi teknik yang dia ajar saya dalam masa 2 jam di Cheras dan ianya hari Jumaat macam hari ini. Saya guna sampai sekarang.

7. No CBEG. Tiada COMPLAINT, BLAME, EXCUSE, GOSSIP.

Itulah serba sedikit sejarah seorang engineer yang tahu menghadap komputer je menjadi seorang peniaga. Semoga anda bersemangat untuk bina empayar perniagaan anda sendiri. Kalau tidak anda, anak-anak anda atau adik beradik dan kawan-kawan. Beri mereka dorongan. Jangan tuang racun. Simbah BAJA.


Pengalaman Isteri Keguguran Dan Nasihat Pemakanan Daripada Pakar Sakit Puan

Dah lama sebenarnya saya nak kongsi pengalaman kami suami isteri dengan seorang doktor pakar sakit puan yang sangat Islamik. Isteri saya mengandung kali pertama tahun 2013. Masa tu seronok bila dapat tahu isteri mengandung.

Pergi periksa di klinik, memang sah mengandung. Tak lama tu isteri saya gugur. Mungkin sebab tak arif lagi macam mana nak jaga kandungan, kami selalu keluar jalan-jalan.

Lepas gugur tu kami lebih kenal dengan Dr Marsita Mansor, seorang pakar sakit puan. Klinik dia di Taman Melati. Masa tu dia panel di beberapa hospital, antaranya Columbia Asia Setapak, KPJ Ampang Puteri. Dan dia pernah bertugas sebagai doktor di Timur Tengah, lupa dah negara mana.

Sebenarnya kami pun kebetulan je kenal. Saja-saja nak pergi periksa gugur di klinik pakar tu memang rasanya bukan pilihan kami sebab saya kerja seorang sahaja. Isteri belum posting lagi. Memang kena jimat duit sangat masa tu.

Semasa isteri saya bleeding, saya bawa ke klinik biasa. Tapi doktor cakap tak boleh kesan sama ada betul-betul gugur atau tak. Alat yang klinik guna, gambar scan tak jelas. Jadi doktor di situ minta saya bawa isteri buat check up dengan kawan dia, Dr Marsita Mansor di Klinik Medina, Taman Melati. Doktor siap buat surat kes emergency kepada Dr Marsita. Kami pun pergilah ke Klinik Pakar Medina bawa surat tu.

Dah sampai klinik, isteri saya dapat rawatan hari tu juga. Padahal ramainya orang tunggu giliran dari siang tadi. Bila tanya dengan kakak kaunter tu baru kami tahu yang klinik tu tak boleh nak buat check up sesuka hati. Kena buat appointment  paling kurang sebulan.

Isteri saya keluar dari klinik selepas buat rawatan gugur tu pukul 4 pagi, pun ramainya orang. Tapi rezeki kami dapat jumpa Dr Marsita sebab emergency  kes tu. Lepas tu setiap kali appointment  kami akan jumpa Dr Marsita dan tiap kali jumpa mesti kami dapat ilmu baru. Inilah yang saya nak share dengan kawan-kawan pasal pemakanan.

Perkara pertama yang kami teruja dengan sharing Dr Marsita ialah bila kami beli produk gamat. Masa check up tu kami bagitahu Dr yang kami beli produk gamat untuk cepatkan sembuh keguguran. Dr tak bagi minum. Terkejut juga sebab harga sebotol dalam RM70 lebih dah terbeli. Rupanya Dr cakap gamat tu superhealing. Maksudnya dia akan melekatkan apa yang tak sepatutnya lekat dalam perut bila kita minum. Kami pun buang saje sebotol besar tu. Dr cakap ini bukan cakap kosong, tapi berdasarkan kajian.

Nak kata Dr Marsita tak percaya dengan kaedah tradisional, tak juga sebab Dr memang pengamal herba. Di klinik dia penuh dengan produk-produk herba yang dijual.

Bila mengandung anak pertama pun, Dr Marsita tak bagi pil asid folik kepada isteri saya. Dr suruh makan kurma 7 biji setiap hari. Dalam tu ada banyak asid folik. Cukup dah untuk ibu mengandung.

Kemudian Dr ajar lagi, kalau tak lalu nak makan kurma 7 biji tiap hari, blender kurma tu banyak-banyak, simpan dalam peti ais, bolehlah minum setiap hari. Dr suruh kami buat sendiri je semua, jadi kami pun blender sendiri.

Disebabkan isteri saya check up dan bersalin kedua-dua orang anak dengan Dr ni, jadi kami memang rapat dengan Dr. Ada sekali tu saya bawa mak saya check up di sini, masa mak keluar dari bilik Dr Marsita, Dato’ Siti Nurhaliza pula masuk check up. Rupanya artis pun ada check up di sini.

Ramai yang suka dengan cara Dr Marsita yang Islamik, peramah, selalu doa masa merawat, masa nak mula rawatan pun mesti baca Bismillah. Sebab tu kami sanggup berjimat semata-mata nak dapatkan rawatan di sini. Bukan sebab nak berbangga dengan rawatan yang mahal, tapi sebab ilmu dan tip-tip yang selalu Dr bagi, rasanya tak ternilai harganya. Ning Baizura pun check up di sini tau.

Tip seterusnya, ada orang yang tak boleh telan minyak zaitun,kan? Saya dan isteri pun sama. Tapi bila cekalkan hati, demi kebaikan baby dalam kandungan tu, isteri saya, Aimi Nazihah, minum juga. Saya pun turut minum untuk bagi semangat kepada isteri. Saya tak susah sangat nak biasa sebab dulu penah amalkan masa aktif dalam dunia herba dengan HPA.

Dr cakap, ada seorang patient tu bila disuruh amalkan minyak zaitun, dia cakap Dr bagi dia makan sampah. Memang rasanya tak sedap. Tapi Alhamdulillah sampai sekarang kami masih amalkan. Lama-lama minum tekak jadi biasalah. Minum 1 sudu je pagi sebelum makan apa-apa.

Pati delima dan madu pun kami minum sampai sekarang. Ini juga yang Dr syorkan. Masa Insyirah umur 1 tahun pun kami dah bagi minum madu, minyak zaitun dan pati delima. Insyirah sangat suka minum. Pesanan untuk ibu bapa, bagus kalau kita boleh ajar anak amalkan benda-benda macam ni sejak kecil lagi. Bila dah besar taklah susah nak biasa dengan herba.

Madu ni ada satu lagi tambahan yang Dr ajar. Ambil air suam, campur madu, selepas itu letak 7 ke 8 urat za’faran (saffron). Za’faran ni kena beli yang debunga tu. Debunga asal dia. Jenuh jugalah kami cari kedai yang jual tu. Klinik tu ada jual tapi nak cari yang dekat dengan rumah. Bila warna air dah kekuningan, bolehlah minum. Aimi selalu bawa bekal pergi sekolah.

Dulu saya ni jenis suka makan kacang pagoda. Boleh hilang mengantuk makan masa memandu. Tapi sejak Dr ajar makan kacang-kacang yang berkualiti, saya tukar cara pemakanan. Harga memang boleh tahan mahal tapi fikir positif. Isteri saya Alhamdulillah boleh amalkan.

Badam, hazelnut, walnut, pistachio – semua sangat bagus untuk ibu-ibu mengandung amalkan. Beli banyak-banyak, ratah masa duduk saje di tempat kerja atau dalam kereta. Tapi dalam banyak-banyak kacang, paling tak sedap walnut sebab rasanya tawar.

Walaupun mencabar nak makan banyak-banyak, Dr cakap walnut ni bentuk dia pun Allah jadikan macam bentuk otak manusia. Jadi memang sangat baik untuk pertumbuhan otak baby dalam kandungan.

Oh lupa, ada 1 lagi, cranberry. Dr suruh makan cranberry sebagai ganti asam. Mak-mak yang mengandung mesti nak makan asam kan. Carilah cranberry lepas ni. Kalau tak tahu macam mana cranberry tu, Google je. Bagus sangat untuk kencing kotor.

Yang terakhir susu kambing. Ini semua orang tahu rasanya. Cumanya Dr kurang galakkan minum susu kambing dalam sachet sebab banyak creamer daripada susu. Lebih baik cari susu segar. Tapi kalau susah nak cari susu kambing segar, carilah susu Good Day. Minum setiap hari sebab baby perlukan banyak kalsium. Susu Good Day ni antara yang paling segar dari ladang sebab Dr ajar tengok tarikh luput dia, kejap je dah expire. Cari di supermarket mesti ada punya. Ataupun kalau takde sangat, bolehlah minum susu kambing yang sachet tu.

Walaupun saya jadi agen unit trust Public Mutual part time, tapi dalam sibuk pun, saya tetap usahakan jaga kualiti makanan anak-anak sampai sekarang. Masa isteri saya mengandung lagi Dr pesan jangan sentuh fast food. Kalau nak makan ayam pun beli yang organik atau cari ayam kampung. Sebenarnya banyak lagi ilmu yang kami dapat dari Dr Marsita. Tapi tak sempat nak kongsi di sini. Ini pun dah panjang lebar bercerita. Kalau ada masa Insyaallah saya kongsi lagi.

Kawan-kawan bolehlah cuba. Tak rugi pun kita melabur banyak untuk kesihatan. Insyaallah dividen yang Allah bagi sangat berbaloi.